Miten palvelumuotoilu ja hyvien valintojen tukeminen voivat muuttaa työpaikkaa? - tiloISSa\nEtusivu > Kiinteistöpalvelut > Miten palvelumuotoilu ja hyvien valintojen tukeminen voivat muuttaa työpaikkaa?\nPalvelumuotoiluun perustuvaa työpaikkakokemuksen kehittämistä käsittelevä ISS Business Forum järjestettiin syyskuun lopulla. Tässä on tapahtuman tärkein anti.\nElämme jännittäviä ja ennalta-arvaamattomia aikoja. Teknologian kehitys kiihtyy, kilpailutekijät muuttuvat ja asiakkaidemme odotukset kasvavat.\nEmme enää pelkää häiriöitä. Nyt annamme niille huutia.\nJatkuvasti muuttuva maailma saa yritysten toimitilapäälliköt pohtimaan, miten työpaikkaa voisi käyttää strategisena keinona yrityksen kilpailukyvyn säilyttämiseksi. Miten saada aikaan muutos, jonka henkilöstön käyttäytymisessä ja koko työpaikkakulttuurissa on tapahduttava, jotta yritys pysyisi iskukykyisenä tulevaisuuden kilpailuympäristössä?\nMenestyviä yrityksiä voivat jatkossa enää olla ainoastaan ne, joissa työntekijöiden käyttäytymistä ohjaavat liiketoiminnan kannalta myönteiset kokemukset (esimerkiksi yhteisöllisyyttä tai luovaa työskentelyä tukevat toimitilat) ja joissa pystytään eliminoimaan työympäristön tunnettuja energiasyöppöjä kuten melu ja toimimaton tekniikka.\nTyöpaikan pitää olla ihmiskeskeinen\nVoidaksemme käyttää työpaikkaa käyttäytymisen ja kulttuurisen muutoksen välineenä meidän on muutettava tapoja, joilla käsittelemme palvelua ja tilaa.\nToimitilapalvelut on perinteisesti suunniteltu tukemaan yritysten sisäisiä työnkulkuja tai prosesseja. Kilpaillaksemme kokemustaloudessa meidän on siirrettävä katseemme prosesseista käyttäjiin. Juuri käyttäjäkeskeisyytensä ansiosta palvelumuotoilu tarjoaa hyödyllistä näkemystä työpaikan kehittämiseen.\nPalvelumuotoiluajattelun mukaisesti loppukäyttäjät asetetaan työnteon keskiöön. Pyrimme ymmärtämään heidän tarpeitaan, tunnistamaan potentiaalia rajoittavat tekijät sekä panostamaan niihin tekijöihin, joiden emotionaalinen painoarvo työympäristössä koetaan suurimmaksi.\nPanostaessamme oikeisiin asioihin emme ainoastaan säästä kustannuksia (koska käytämme rahaa vain siellä missä sitä tarvitaan), vaan myös varmistamme, että työpaikkamme tukee parhaimmalla mahdollisella tavalla työntekijöidemme tarpeita ja käyttäytymistä.\nNudging – toivotun käyttäytymisen vahvistaminen\nTilan ja palveluiden avulla aikaansaadun paremman työpaikkakokemuksen ohella voimme ohjailla henkilöstön käyttäytymistä hienovaraisesti siten, että se tukee myös asettamiamme liiketoiminnallisia tavoitteita (engl. ”nudging”; joskus myös suom. ”nudgaaminen”).\nTeoriassa ”nudgaaminen” perustuu siihen, että ihmiset vain harvoin tekevät rationaalisia ja tiukkoihin faktoihin pohjautuvia päätöksiä. Useimmat päätökset tehdään intuitiivisesti. Intuitiivista ja impulsiivista käyttäytymistä on vaikeaa ohjata ylhäältäpäin käskyttämällä tai sääntöjä ja tietopuolisia perusteluita esittämällä.\nIhmispsykologiaa soveltamalla voimme houkutella työntekijöitä muuttamaan käyttäytymistään sekä tekemään pieniä mutta tehokkaita muutoksia ilman minkäänlaista painostusta tai pakkoa.\nTiedämme esimerkiksi, että ihmiset syövät vähemmän pienemmistä lautasista. Jos organisaatio haluaa edistää työntekijöidensä terveyttä, lautaskoon pienentäminen voi olla tehokas tapa hillitä energiansaantia ilman, että käyttäjä edes huomaa sitä.\nVastaavasti seisten pidettävät kokoukset voivat nostaa työtehoa. Niillä voi saada aikaan positiivisen muutoksen käyttäytymisessä. Tutkimustulosten mukaan seisten pidettävät kokoukset näet lyhentävät kokousten kestoa neljänneksellä päätösten laadun siitä kärsimättä.\nSaattaa olla hankalaa ennustaa, kuinka työntekijät vastaavat tällaisiin hienovaraisin kannustimiin. Jotta emme herättäisi vastustusta henkilöstön keskuudessa, toimitilapalveluihin liittyvä nudging tuleekin testata perusteellisesti ennen sen käyttöönottoa.\nHaluatko tietää lisää palvelumuotoilusta ja toimitiloihin liittyvästä nudgingista? Katso tästä videosta uudet menetelmät ja konseptit!\nLataa ilmainen White Book – Visio 2020: tulevaisuuden toimitilapalveluiden johtaminen\nOnko toimitilasi työnteon hidaste?


Asetus tieliikenneasetuksen muuttamisesta 270/1990 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 1990 › 270/1990\nAnnettu Helsingissä 16 päivänä maaliskuuta 1990\nAsetus tieliikenneasetuksen muuttamisesta\nmuutetaan 5 päivänä maaliskuuta 1982 annetun tieliikenneasetuksen (182/82) 20§:n 3 momentin merkkejä 671-676 ja 681-683 koskeva kohta sekä\nlisätään 16§:n 4 momenttiin uusi merkkiä 318 koskeva kohta ja 21§:n 2 momenttiin uusi merkkiä 849 koskeva kohta seuraavasti:\nMerkillä osoitetaan, että liikenneministeriön määräämien vaarallisten aineiden kuljettaminen tiellä on kielletty.\n318. Vaarallisten aineiden kuljetus kielletty\nMerkit 671-676 ja 681-684\nMerkillä opastetaan reitti merkin osoittamaan kohteeseen tai merkissä osoitetulle tienkäyttäjäryhmälle. Merkin 681 kuva vaihtelee ajoneuvoryhmän mukaisesti. Merkkejä käytetään suunnistustauluissa ja tienviitoissa. Merkkien värit voivat merkkiä 684 lukuun ottamatta vaihdella suunnistustaulun tai tienviitan värien mukaisesti.\nLisäkilvellä osoitetaan, että liikennemerkillä 318 osoitettu kielto koskee vain liikenneministeriön määräämiä erittäin vaarallisia aineita. Kuljettaminen on sallittu, mikäli aineen kuormaus- tai purkamispaikka sijaitsee merkein rajoitetulla alueella. Ajon kuormaus- tai purkamispaikalle tulee tapahtua lyhintä reittiä ja ajoneuvo on viipymättä kuormauksen jälkeen siirrettävä pois rajoitusalueelta.\n849. Erittäin vaaralliset aineet\nHelsingissä 16 päivänä maaliskuuta 1990\n20 § 21 §


Keskiviikon Twitch-striimissä jaetaan 100 euron turnauslippu | Pokerisivut\nKeskiviikon Twitch-striimissä jaetaan 100 euron turnauslippu\nPokerisivujen Twitch-kanavalla palkitaan tänään viime kuun aktiivisimpia katsojia ja yksi onnekas tilaaja. Petri “Mestari” Nikkisen suorassa lähetyksessä nähdään sekä klo 20:00 starttaava Kuukauden katsojat -finaali että arvotaan 100 euron Supernova-turnauslippu Unibetille kanavan tilaajien kesken. Arvonta tapahtuu klo 19:30 alkaen virtuaalisessa Onnenpyörä-pudotuspelissä.\nMikäli missasit viime kuun kisat, ensi kuun arvonnoissa olet mukana yksinkertaisesti tilaamalla Pokerisivujen kanavan. Kuukauden katsojat -promootio on puolestaan avoin kaikille, ja liput jaetaan erinäisissä kisoissa kuun kahden viimeisen viikon aikana.\nPokerisivujen Twitch-kanavan tilaajien edut:\nLähetys alkaa Pokerisivujen Twitch-kanavalla klo 19:00!\nPosted in YleinenTagged Petri Nikkinen, Twitch\nTrophy Hunt -voittajat selvillä — katso koko lista!\nLiigan finaalisarja Pokerisivujen sporttistriimin syväanalyysissä


Luontaishoitola Camomilla - Tervetuloa hoitamaan itseäsi luonnonmukaisesti Tuuriin tai Seinäjoelle\nLuontaishoitola Camomillassa hoidetaan ihmistä kokonaisvaltaisesti. Hoitomuotoja on useita, joskin pisin kokemus on modernista vyöhyketerapiasta. Valitse itsellesi sopivin hoitomuoto ja tule käymään Tuurissa tai Seinäjoella. Yrittäjänä ja hoitajana toimii Eeva-Liisa Rissa.\nSynnyin vuonna 1952, ainokaiseksi vanhemmilleni. Kärsin nuorena useista vatsa ja hammassärkyistä. Tiedustelin usein vanhemmiltani, että mitä nappia painamalla kivut saisi katoamaan - syttyy ja sammuuhan valokin nappia painamalla, miksei siis hammassärkykin. Eivätpä vanhemmat tienneet, vaan vastasivat, ettei sellaista nappia ole olemassakaan. En uskonut. Uskoin alitajuiseen tietooni.\nKärsin vaikeahkoista poskiontelotulehduksista 1980-luvulla. Sairastin niitä hyvin monia vuodessa ja söin useita antibioottikuureja vuosittain. Ystävieni epäonnistuneiden punkteerausten johdosta pelkäsin sitä niin, että en koskaan antanut sitä tehdä. Taas kerran olin lähdössä lääkäriin, kun ystävättäreni soitti kuulumisia kysellen. Kerroin poskiontelotulehduksestani. Ystäväni valisti mitä tehdä tulehdukselle ja välttyäkseni siltä tulevaisuudessa. Kun aika lääkärille oli, niin hain antibiootin, sen elämäni tähän asti viimeisen, ja aloin hoitaa ystävättäreni ohjeiden mukaan. Seuraavana päivänä erite nenästäni valui valumistaan pois. Keltainen kura. HYI! Kun seuraava seuraava tulehdus antoi merkkejään, niin hoidin sitä saamieni ohjeiden mukaan. Tulehdus hävisi nopeammin kuin antibiooteilla koskaan. Tulehdus kierre harventui harvenemistaan.\nHyvät tulokset huomattuani halusin opiskella aihetta lisää. 1990-luvun alkupuolella huomasin Kairon instituutin järjestävän kurssin Seinäjoella, mihin minulla oli mahdollista hakeutua. Tarkoituksenani oli opiskella vain sen verran, että saisin hoitaa perhettäni, mutta ihanien kurssilaisten kanssa päädyin Helsinkiin suorittamaan peruslääketieteen opintoja ja sitä kautta suoritin diplomin. Valmistuttuani vuonna 1992 kerroin tuttavilleni opiskelleeni modernia vyöhyketerapiaa, joka voisi auttaa heitä vaivoissaan. Pian alkoi "puskaradio" toimia ja asiakkaiden määrä lisääntyi. Aluksi hoidin asiakkaita päivisin ja iltaisin karjanhoitotöiden ohella. Kävin samalla myös erilaisia kursseja, joista mainittakoon hiivaneuvojakurssi (1998), korvakynttilähoitokurssi (2001), kranio-sakraali -kurssi (2008) sekä luontaisyrttineuvojan koulutus (2008). Olen myös kouluttanut itseäni Suomen kansanparantajien kursseilla. Suomen kansanparantaseurassa olen myös perustajajäsen. Aika oli työlästä, mutta niin palkitsevaa ja mielenkiintoista sekä voimia antavaa.\nIsojen elämänmuutosten edessä tuli aika uuden polun. Aloitin kokopäivätyöt luonnonmukaisella hoitoalalla. Jokin voima ohjasi kohti perustettavaa Sinfonia oy:tä, mihin sitten perustin toisen hoitopisteeni. Nyt "seilaan" kahden hoitopisteen välillä Tuurissa ja Seinäjoella. Samalla, totta kai, opiskelen, kun kohdalle sattuu jotain mielenkiintoista. Tiedon jano on pohjaton!\nAloitin työt LifeWave -edustajana vuonna 2010. Linkit -sivulta löytyy linkki, jos haluat käydä tutustumassa LifeWave -tuotteisiin.\nTervetuloa hoitamaan itseäsi Tuuriin tai Seinäjoelle!\nAnnat aurinko valoa,\njaksaa talven, syksyn synkät päivät\nkylmät ajat kaamoksen.\nKaija Niehoff 2007


Versosurma ruskistaa männiköitä enemmän kuin vuosikymmeniin | Metsänomistajat\nJäsenlehdet ja tiedotteet\nMetsänhoitoyhdistys Mänty-Saimaa palvelee\nAvaa vaalisivut Asetu ehdolle\nVersosurma ruskistaa männiköitä enemmän kuin vuosikymmeniin\nVersosurma on sienitauti, joka tappaa yleensä männyn vuosikasvaimia ja erityisesti puun alaoksia. Taudin aiheuttamat tuhot voivat nousta merkittäviksi tämän kesän epidemian myötä. Edellisen kerran versosurmaa esiintyi tässä laajuudessa 30 vuotta sitten.\nVersosurman saastuttama männyn taimi kuolee helposti. Alaoksista tauti voi levitä myös koko latvukseen. Jos koko latvus sairastuu, puu kuolee. Tautia nimitettiinkin aiemmin versosyöväksi.\nTautia aiheuttaa surmakkasieni. Versosurmaa esiintyy nyt runsaasti, koska edellinen kostea kesä oli sienitaudeille suotuisa.\nRunsas surmakkasieniesiintymä vaikuttaa selvästi metsien kasvuun. Luonnonvarakeskuksen tutkimusten mukaan puuston kasvu voi alentua tulevalla viisivuotiskaudella yli 40 prosenttia, jos surmakkasieni tuhoaa elävän latvuston kolmannekseen nykyisestään.\nTuhoja on vaikea ennustaa\n–Tulevien tuhojen laajuutta on vielä vaikea ennustaa, sillä kuluvan kesän ja lähivuosien säät vaikuttavat olennaisesti surmakkasienien itiöiden määrään. Surmakka tuottaa suvuttomia itiöitä tartuntaa seuraavana kesänä ja suvullisia itiöitä kahden vuoden kuluttua tartunnasta. Jos kesät ovat useana perättäisenä tai kahden vuoden välein kosteat ja viileät, sienituhot voivat nousta merkittäviksi, metsänhoidon johtava asiantuntija Markku Remes Suomen metsäkeskuksesta sanoo.\nVersosurmalle alttiita metsiä ovat alavat painanteet, joissa pienilmasto säilyy kosteana ja ympäristöään viileämpänä. Kostean kesän jälkeen tautia on kuitenkin esiintynyt myös muilla kasvupaikoilla.\nEpidemia viimeksi 1980-luvulla\nSuomessa versosurmaepidemia riehui viimeksi 1980-luvun alkupuolella ja puolivälissä koko maassa.\n–Kolmenkymmenen vuoden takaisen epidemian jäljiltä on edelleen tunnistettavissa purojen ja jokien varsilta sekä suoalueilta metsiä, joista mäntyjä kuoli. Nyt ei kuitenkaan ole odotettavissa yhtä laajaa tautiesiintymää kuin 1980-luvulla, Markku Remes sanoo.\nSurmakkasieni voi iskeä myös kuusiin ja muihin havupuihin. Kuusella vauriot ovat kuitenkin lievemmät kuin männyllä. Tauti tappaa yleensä kuusella latvakasvaimia.\n–Itä-Suomessa on nyt runsaasti kuusentaimikoita, joista erottuu versosurman kuivattamia latvoja. Kuusentaimikoita voi vaivata samoilla alueilla myös kuusen tuomiruoste, jota voi olla metsänomistajan vaikea erottaa versosurmasta, Markku Remes muistuttaa.\nSuomessa laajoja tuhoja on melko vähän. Epidemianomaisesti esiintyy paikallisia versosurma-, mäntypistiäis-, tunturimittari- ja myyrätuhoja. Myös tuuli ja lumi aiheuttavat paikallisesti merkittäviäkin tuhoja.\nOmien metsien terveyttä kannatta tarkkailla ja tuhonaiheuttajan diagnosoinnissa voi käyttää apuna esim. Luken Metinfo-palvelua: http://www.metla.fi/metinfo/metsienterveys/tuhontunnistus/index.htm


ilmastonmuutos | Kemia100\njuho | helmi 9, 2020 | Haastattelut, Henkilöt, uutiset\nHaastateltavana ovat professori Markku Kulmala ja professori Marja-Liisa Riekkola Helsingin yliopistosta\nIlmakehän kemia on tällä hetkellä melkoista tarkkuustiedettä. Vaikka ilman sisältämien molekyylien tekemisistä tiedetäänkin paljon, yhä lisää dataa ja pitkiä mittaussarjoja kaivataan, jotta ilmastonmuutosta ja ihmisen vaikutusta voidaan arvioida tarkemmin. Helsingin yliopiston Hyytiälän SMEAR II –mittausasemalla on tehty pitkään monitieteistä tutkimusta, jossa on selvitetty ilman fysikaalis-kemiallisia ilmiöitä, biogeenisiä yhdisteitä ja pienhiukkasia.\nProfessori Markku Kulmalalla on erinomaisen hyvä näppituntuma ilmakehän kemiaan. Hän johtaa Helsingin yliopiston Ilmakehätieteiden keskusta INARia. Kuva Sisko Loikkanen\nJuupajoen Hyytiälä lienee ilmaston vaikutusten osalta yksi eniten tutkittuja paikkoja maailmassa.\nJuupajoella sijaitseva Hyytiälä on tarjonnut oivallisen ympäristön monitieteiselle tutkijajoukolle, joka on ratkonut metsien, maaperän ja kasvillisuuden vaikutusta ilmastoon. Hyytiälä lienee tässä suhteessa yksi eniten tutkittuja paikkoja maailmassa. Professori Markku Kulmala pystyy suoralta kädeltä kertomaan, kuinka molekyyleistä kehittyy siellä aerosolihiukkasia ja pilvipisaroiden tiivistymisytimiä.\n”Hyytiälässä tähän ketjuun osallistuu rikkihappoa, ammoniakkia ja dimetyyliamiinia. Ensin niistä syntyy molekyyliryppäitä, ja kun mukaan tulee hapettuneita hiilivetyjä, ne kasvattavat hiukkaskoon niin suureksi että pystyvät toimimaan pilvipisaroiden tiivistymisytimenä”.\nKulmalan mukaan ilmastonmuutoksen kokonaisvaltaiseen hahmottamiseen kaivataan lisää dataa ja mittauksia globaalisti ja myös erilaisissa ympäristöissä kuten kaupungeissa. Lisäksi tarvitaan pitkiä tutkimus- ja mittaussarjoja satelliiteista, maanpinnalta käsin ja laboratorio-olosuhteissa.\nProfessori Markku Kulmala kertoo Hyytiälän tilanteesta ja tutkimuksen haasteista.\nIlman molekyylit tutkitaan kemian analytiikan menetelmin\nAnalyyttisen kemian professori Marja-Liisa Riekkola Helsingin yliopistosta tutkii ryhmineen orgaanisten ja biogeenisten haihtuvien yhdisteiden analysointia ilmanäytteistä. Kuva Linda Tammisto/Helsingin yliopisto\nProfessori Marja-Liisa Riekkola on yhteistyössä kahden sveitsiläisen yrityksen kanssa ja käyttää miniatyrisoituja, injektioneulaa muistuttavia SPME Arrow- ja ITEX- näytteenottimia, joiden sisältämään materiaaliin ilman yhdisteet adsorboituvat.\nAdsorboiva materiaali voi olla hyvinkin selektiivinen niin että sen pintaan kiinnittyvät vain tietynlaiset yhdisteet. Yhdisteet analysoidaan kaasukromatografi-massaspektrometrillä.\nTutkimusryhmä käyttää myös näytteenottimilla varustettua kopteria, jota on lennätetty Hyytiälän ilmatilassa.\nProfessori Marja-Liisa Riekkola kertoo ilmanäytteiden sisältämien orgaanisten molekyylien analysoinnista.\nIlmanäyte voidaan hakea myös näytteenottimilla varustetulla kopterilla. Kuva Marja-Liisa Riekkola/Helsingin yliopisto


Ilmastonmuutos aiheuttaa puoli miljoonaa kuolemantapausta - Maailma - Turun Sanomat\nIlmastonmuutos aiheuttaa puoli miljoonaa kuolemantapausta\nAutoliikennettä Shanghaissa. AFP/ Johannes Eisele\nMaailma | Turun Sanomat | 3.3.2016 8:33 | 9\nPäivitetty 3.3.2016 8:55\nIlmaston lämpeneminen voi aiheuttaa ainakin 500 000 ylimääräistä kuolemantapausta vuoteen 2050 mennessä, sillä maailman elintarviketuotanto ei pysy väestönkasvun tahdissa. Lääketieteellisen aikakauslehti The Lancetin julkaiseman tutkimuksen mukaan ilmastonmuutos pienentää satoja, samalla kun maailman väestö kasvaa nykyisestä noin seitsemästä miljardista yhdeksään miljardiin vuonna 2050.\nVaikutukset näkyvät erityisesti kehittyvissä maissa, lähinnä Kiinassa ja Intiassa. YK:n elintarvike- ja maatalousjärjestö FAO arvioi, että maailmassa on nyt noin 800 miljoonaa aliravittua ihmistä. Väestön kasvaessa ruuan tuotannon pitäisi kasvaa selvästi nykyisestä, jotta aliravitsemus saataisiin kitkettyä.\nOxfordin yliopistossa tehdyn tutkimuksen perusteella ennuste puolesta miljoonasta kuolemantapauksesta voi olla aliarvioitu. Ilmastonmuutos muuttaa myös ruokavalion koostumusta, mikä osaltaan vaikuttaa ihmisten terveyteen. Hedelmien ja vihannesten kulutuksen odotetaan ilmastonmuutoksen myötä vähenevän.\nIlmaston lämpenemisen seurauksena on myös todennäköistä, että ruuantuotannon häiriöitä tapahtuu useammin. Yksi esimerkki nähtiin Venäjällä vuonna 2010, kun vehnäsato epäonnistui.\nJos otettaisiin järki käteen ja ryhdyttäisiin toimiin jotta saataisiin tuo väestönkasvu pysäytettyä ja käännettyä laskuun. Auttaisi about kaikkiin isoihin ongelmiin paitsi kulutuksesta riippuvaiseen talousjärjestelmään.\n"..." kirjoitti 3.3.2016 8:41 Tee ilmoitus\nSyy vai syy\nNiin kumpi ne puoli miljoonaa "ylimääräistä" kuolemantapausta aiheuttaa, ilmastonmuutos vai väestönkasvu? Jos väestö ei enää kasvaisi lainkaan, eivät ne puoli miljoonaa ehkä kuolisikaan? Pidän tärkeänä yrittää estää ja hillitä ilmastonmuutosta, mutta kyllä väestönkasvunkin hillitseminen on erittäin tärkeää.\n"Siru" kirjoitti 3.3.2016 9:04 Tee ilmoitus\nHassua että sadot ovat kuitenkin maailmanlaajuisesti olleet koko ajan kasvussa.\nMaailmassa ihmisiä kuolee vuosittain noin 80 000 000 ihmistä. Vuoteen 2050 mennessä ihmisiä kuolee noin 2 700 000 000. 500 000 on tuosta noin 0,02%, mikä hukkuu virhemarginaaliin.\n"HK" kirjoitti 3.3.2016 9:12 Tee ilmoitus\nihmisiä puolet liikaa\nEikä johdu ilmastponmuutoksesta, vaan maailman väkiluku on valtavasti lisääntynyt ja erityisesti afrikkalaisille tulee lapsia kuin ...ja heillä ei ole ruokatuotantoa kuin nimeksi ja länsi heidät elättää.\n"wille" kirjoitti 3.3.2016 9:22 Tee ilmoitus\n"Ilmaston lämpeneminen voi aiheuttaa ainakin 500 000 ylimääräistä kuolemantapausta vuoteen 2050 mennessä, sillä maailman elintarviketuotanto ei pysy väestönkasvun tahdissa."\nTaitaisi olla helpompaa ja järkevämpää vaikuttaa väestönkasvuun. On nuo ilmaston muuttamispyrkimykset kovin hataralla pohjalla. Hiilidioksidista kohkataan kovaan ääneen, rahaa kerätään ja ilmastomalleilla leikitään, mutta ilmasto ei taida olla moksiskaan.\n"Kommentaattori" kirjoitti 3.3.2016 9:24 Tee ilmoitus\nIlmastonmuutos on tappanut mammutit, sapelihammastiikerit ja jättiläislaiskiaisen ! Silminnäkijä havaintojen puutteessa asiaa pidetään kuitenkin selvitettynä. Silloista jäätiköiden sulamista ja siitä aiheutunutta sadankolmenkymmenen metrin merenpinnan nousua ei ollut estämässä niitä mahtavia tuhansia miljardeja euroja kuluttavia lukemattomia ympäristökokouksia pitäviä ilmastoekonomisteja aivopesemässä koko planeettaa puhtaaksi likaisista toisinajattelevista voimista joiden mielestä ilmastö on muuttunut ja tulee muuttumaan eikä ihminen sille voi mitään.\n"Santerio" kirjoitti 3.3.2016 9:30 Tee ilmoitus\nMaapallon väkiluku kasvaa jo nyt 250 000 ihmisellä päivässä, eli se, mikä menetetään vuoteen 2050 mennessä, saadaan takaisin ylihuomiseen mennessä.\n"Tamska" kirjoitti 3.3.2016 9:36 Tee ilmoitus\nKoko ilmaston muutos on virhearvio, joka on saanut ainoan totuuden aseman. Kyseessä on kuitenkin vain normaalista vaihtelusta, joka tullaan toteamaan muutaman vuoden kuluessa, ehkä jo piankin.\n"Jeppe" kirjoitti 3.3.2016 9:59 Tee ilmoitus\nJa pieni Suomi voisi kaiken muuttaa! Vaikka tyhjennettäisiin. koko maa,se kai. Vaikuttaisi 0,02 astetta maailman tasolla. Älkää muutamat toimittajat pelotelko!\n"Hipe" kirjoitti 3.3.2016 15:15 Tee ilmoitus


13.1.2014 klo 14:26päivitetty 13.1.2014 klo 14:39\n"Rakkautta tai huolenpitoa siellä ei ollut vähääkään"\nBritannian yleisradioyhtiön BBC:n sivuilla on nyt tutkittavien laitosten asukkaiden kertomuksia ja toiveita tutkimuksen tuloksista.\nMargaret McGuckin sanoo, että nöyryyttäminen, hakkaaminen ja kiusaaminen olivat arkipäivää. Siihen syyllistyivät nunnat ja lapset, jotka ottivat nunnista mallia, hän kertoo.\nMyös Michael McMoranin mukaan nunnat hakkasivat lapsia joko itse tai teetättivät työn aikuistuneilla pojilla. Kate Walmsley puolestaan sanoo, että seksuaalinen hyväksikäyttö oli laitoksessa normaali tapa, jolle hän ei voinut mitään, eikä kukaan kuunnellut hänen hätäänsä.\nMcMoranin tavoite tutkimukselle on, että ihmiset saavat tietää täsmälleen, mitä tapahtui, koska aiemmin kukaan ei ollut valmis uskomaan, että nunnat tai munkit voisivat syyllistyä sellaiseen.\nMcGuckinin mielestä tietoa kyllä jo on. Nyt pitää saada syylliset vastuuseen, myös valtio, koska se ei reagoinut epäilyksiin, hän sanoo.\nBBC News Northern Ireland: Survivors Speak Out. (siirryt toiseen palveluun)\nPohjois-Irlannissa ovat alkaneet kuulemiset lapsiin kohdistuneista väärinkäytöksistä, joita epäillään tapahtuneen valtion ja katolisen kirkon ylläpitämissä laitoksissa kymmenien vuosien ajan.\nSatojen ihmisen on määrä antaa todistajanlausuntonsa hallituksen määräämässä tutkimuksessa, jota laajempaa Yhdistyneen kuningaskunnan alueella eli Britanniassa ja Pohjois-Irlannissa ei ole koskaan tehty.\nTutkimuksessa pyritään selvittämään, mitä lasten- ja orpokodeissa, rangaistuslaitoksissa ja sairaaloissa todella tapahtui vuosina 1922–1995. Pääkysymys kuuluu, laiminlöivätkö laitokset järjestelmällisesti vastuunsa lapsista.\nLaajasta tutkimuksesta päätettiin, kun rajan takana Irlannin tasavallassa oli tullut ilmi runsaasti lasten seksuaalista hyväksikäyttöä valtion lastenkodeissa vuosikymmenien ajan.\nKahden vuoden työ\nPohjois-Irlannissa tutkittavina on 13 laitosta, joissa olleet ovat kertoneet, että heitä käytettiin seksuaalisesti hyväksi tai pahoinpideltiin psyykkisesti tai fyysisesti. Ensimmäiset kuulemiset keskittyvät kahteen Nasaretin sisaret -nunnajärjestön ylläpitämään laitokseen.\nKuultavaksi on toistaiseksi ilmoittautunut kaikkiaan 434 ihmistä. Noin kolmannes asuu nykyisin muualla, Britanniassa, Irlannin tasavallassa tai Australiassa. Yli 250:tä laitosten entistä asukasta on jo puhutettu alustavasti.\nYli 300 ihmiseltä aiotaan pyytää joko suullinen tai kirjallinen lausunto ensi vuoden kesään mennessä. Heidän joukossaan on entisten asukkaiden lisäksi muun muassa laitosten johtajia ja sosiaalityöntekijöitä. Monien kuultavien henkilötiedoksi merkitään vain numero heidän yksityisyytensä suojelemiseksi.\nTutkimusraportin on määrä valmistua kahden vuoden päästä. Tapaukset, jotka arvioidaan rikoksiksi, siirtyvät sen jälkeen poliisin harkintaan.\nInquiry into abuse in NI children's homes and borstals to beginBBC News Northern Ireland\n300 victims of child homes horror to tell their story as abuse inquiry finally opensBelfast Telegraph\nUlkomaatPohjois-Irlantinunnatlastenkoditlasten seksuaalinen hyväksikäyttöBritanniaroomalaiskatolinen kirkkopahoinpitelyLuostarijärjestelmälapset (perheenjäsenet)


Merete Mazzarella: Sielun pimeä puoli (2014) - Kirjoituksia - Vuodatus.net -\nmaanantai, 9. helmikuu 2015\nMerete Mazzarella: Sielun pimeä puoli - Mary Shelley ja Frankenstein, suom. Raija Rintamäki. Tammi 2014.\nSielun pimeä puoli on elämäkerta ja esseemäinen tulkinta Mary Shelleyn 19-vuotiaana julkaisemasta kauhukirjallisuuden klassikosta Frankenstein - uusi Prometheus (1818).\nFrankensteinia pidetään ensimmäisenä scifi-romaanina. Sen hirviö on saanut jälkeläisiä King Kongista The Addams Familyn kaltaisiin kauhukomedioihin.\nTohtori Frankensteinin luomuksesta tuli myytti, jolla kuvataan mitä tahansa pelottavaa.\nMazzarella asettelee Shelleyn romaania yhteiskunnallisiin ja psykologisiin yhteyksiin.\nErilaisuuden kummastelu kääntyy helposti muukalaisvihaksi. ”Rasismi tarkoittaa nimenomaan sitä, että tietyt ihmisryhmät - esimerkiksi juutalaiset tai mustat - nähdään epäinhimillisinä, vastenmielisinä, hirviömäisinä.”\nMazzarella on lukenut Frankensteinia opettaessaan Uppsalan lääkäriopiskelijoille kirjallisuutta ja luovaa kirjoittamista. Romaanin hirviö on apu empatian tutkiskeluun.\nMazzarellan mukaan ”hirviö” syntyi hyvänä, mutta halveksunta tekee siitä pahan. Se ei saa osakseen empatiaa, mutta se itse oppii inhimillisen kyvyn samastua. Se tietää, mikä toisesta tuntuu pahalta, ja juuri sen vuoksi se osaa kostaa.\nSielun pimeä puoli saa pohtimaan ihmisen hirviömäisyyttä ja hirviön ihmismäisyyttä.\nMary Shelleyn äiti oli varhainen feministikirjailija ja hänen isänsä tunnettu filosofi. Hän eli vapaassa kulttuuriympäristössä, johon kuuluivat aviomies, runoilija Percy Bysshe Shelley ja lordi Byron.\nMary Shelley oli Jane Austenin aikalainen, mutta ei halunnut kirjoittaa salonkielämästä vaan osoitti naisilta kiellettyä tiedonhalua tieteeseen ja keksintöihin.\n”Pitäisikö olla rajat sille, millaista tietoa saamme tavoitella?” Mazzarella kysyy.\nTohtori Frankenstein tekee tieteellisen kokeen luomalla elävän olennon elottomasta ruumiista. Shelleyn ajatus on, että sokea usko järkeen ja moderniteettiin ei ajan myötä kestä.\nMazzarella vertaa nykyaikaista sikiödiagnostiikkaa rotuhygieniaan. Hirviötä hän vertaa älykkäisiin koneisiin, jotka myös voivat oppia ”inhimillisyyden”.\nAstrofyysikko Stephen Hawking varoitti taannoin, että liian älykkäiksi osoittautuvista roboteista voi tulla ihmisen isäntiä, jolloin ihmisen on etsittävä turvapaikka avaruudesta.\nMerete Mazzarella ei mainitse Hawkingia, mutta on samoilla linjoilla.\nMazzarellan teos on sekä kaunokirjallinen että yhteiskuntaeettinen essee. Mazzarella sitoo Frankensteinin tieteisteknologiaan ja rasismiin.\nJo ennen Freudia Mary Shelley ymmärsi sielun yöpuolen, tiedostamattoman, joka tietoisen päiväpuolen on tunnustettava ettei se muuttuisi vaaraksi.\nMuukalaisuus on itse kunkin sisimmässä. ”Me” ja ”ne” ovat olleet aikojen alusta.\nUutisista näkee, kuinka kipeän ajankohtainen Frankensteinin hirviö on myös nyt.\nLähettänyt: Marja-Riitta - 9.2.2015 klo 11.31


Samsung esitteli äärimmäisen ohuen ja kevyen tabletin - Hardware.fi\nHardware.fi > Uutiset > Samsung esitteli äärimmäisen ohuen ja kevyen tabletin\nKirjoittaja Manu Pitkänen, 16. helmikuuta, 2019 10:33 16.02.2019 10:33\nTablet-huuma on jo ehtinyt laantua, joten esimerkiksi Samsungilta ei enää kuulla uusista tableteista jatkuvalla syötöllä. Uusien Galaxy S10 -puhelimien lanseerauksen alla yhtiö on kuitenkin rohkaistunut esittelemään Galaxy Tab S5e -tabletin, joka yhtiön mukaan on sen 10,5-tuumaisen tablet-malliston kevyin ja ohuin.\nTab S5e on rakennettu multimediakäyttöön. Tabletista löytyy 10,5 tuuman ja 16:10-kuvasuhteen AMOLED-näyttö (2560x1600 pikseliä), jota ympäröivien ohuiden reunojen ansiosta laitteen niin sanottu screen-to-body-suhde on jopa 81,8 prosenttia. Laitetta ympäröi myös neljä AKG-kalibroitua ja 3D-äänentoistoon (Dolby Atmos) kykenevää kaiutinta. Täyteen ladatusta akusta luvataan löytyvän virtaan 14,5 tunnin käyttöön, joten sillä voi katsella TV-sarjoja pidemmälläkin reissulla.\nKatselukokemukseen on panostettu fyysisten mittojenkin osalta. Metallikuorinen tabletti on vain 5,5 millimetriä paksu ja painaa 400 grammaa, joten laitteen pitäminen käsissä ei käy työstä.\nSuorituskyvyn osalta Tab S5e ei välttämättä erityisen häikäisevä, sillä siinä käytetään Snapdragon 670 -järjestelmäpiiriä. Käyttömuistia on neljä gigatavua ja sisäistä tallennustilaa on 64 gigatavua (microSD-paikka). Myyntiin tulee myös kuuden gigatavun käyttömuistilla ja 128 gigatavun tallennustilalla varustettu variantti. Tabletissa on 8 megapikselin etukamera ja 13 megapikselin takakamera.\ntabletit Samsung Galaxy Tab S5e Samsung\nEdellinen: Microsoft testaa jo nyt vuonna 2020 julkaistavaa Windows 10 -päivitystä\nSeuraava: Applelta tulossa uusia Pro-tason Macejä – Palaa myös näyttöbisnekseen


Mansun matkassa: Sturkö 2015\nPerinteisesti Vapun aikoihin startataan kohti Länsinaapurimme kalavesiä. Kolmannen kerran peräkkäin kohteeksi valikoitui Blekingen läänissä sijaitsevien Hasslön ja Sturkön saarten ympäristö. Ensimmäisellä reissullamme 2013 majoituimme Hasslön saarella.\nReissuraportti tuolta reissulta:\nKeväällä 2014 majapaikka löytyi Sturkön saaresta.\nTänä keväänä suuntasimme samaiseen majoitukseen Sturkön saarella ja tälläkin kertaa matkaan lähti kolme venekuntaa. Poikkeuksellisesti lähdimme liikkeelle Helsingin satamasta Tallink Siljan aluksella.\nSamoihin aikoihin Sturkön saarelle saapui kolme muutakin tuttua Suomalaista venekuntaa. Viereisellä Aspön saarella majoittui niinikään useampi Suomalainen venenkunta joten sinivalkoinen edustus oli melko vahva viikolla 19 jota pidetäänkin parhaana ajankohtana tavoittaa niitä suuria vaelluslohia Hasslön ympäristöstä.\nPerille päästyämme tutkailimme säätietoja jotka näyttivät tällä kertaa lupaavan huomattavasti tuulisempiä päiviä kuin aikaisempina vuosina. Veneet laskettiin satamaan ja laiteltiin muutenkin kalustoa kuntoon. Uuden veneen varustelu meni ihan viime tinkaan ja viimeisiä asennuksia suoritettiin vielä paikanpäällä. Lowrancen autopilotin kalibrointi jäi myös tehtäväksi Sturkön vesillä. Kompassin kalibrointi sujui kuitenkin helposti ja testilenkin jälkeen totesimme kaiken olevan valmista seuraavan päivän kalastukselle -kunhan tuuli vain hieman rauhottuisi.\nKalaan päästiin, joskin vain vajaaksi päiväksi kun tuuli jatkoi puhkumistaan. Kalat tuntuivat olevan kateissa eikä kunnollisia syöttikala parviakaan löydetty. Paikallisia haastateltaessa kävi selväksi että lohia ei alueelta juurikaan oltu saatu muutamia yksittäistapuksia lukuunottamatta. Kalat olivat siis vasta valumassa alueelle tai sitten ne menivät ohi jostain kaukaa ulkomereltä.\nSeuraavatkin päivät jatkuivat tuulisina ja lähes yhtä kalattomina. Kalaa ei vaan tuntunut alueelle tulevan ja päivittäin suurin osa venekunnista veti tyhjää. Kovat tuulet ja tuulensuunnan muutokset sekoittivat pakkaa entisestään. Vesi oli yllättävän tasalämpöistä ja syöttikala parvet hukassa.\nYhtenä päivänä tuuli oli selvästi rauhoittunut ja kalastus oli heti huomattavasti mukavampaa ja helpompaa. Kalojakin nousi heti hieman paremmin veneisiin mutta edelleen suurelle osalle yrittäjistä osui tyhjä arpa.\nLoppuviikko sujui samoissa tuulisissa merkeissä. Osa päivistä oli tynkiä koska kova aallokko ajoi miehet rantaan. Jokaisena päivänä kuitenkin päästiin yrittämään joskin muutamankin kerran olisi ehkäpä ollut viisaampaa pysyä rannassa. Keskituuli kun nousee 10m/s tai sen yli alkaa kalastus olla kaikkea muuta kuin mukavaa.\nAiempiin vuosiin verraten reissu oli kalastuksellisesti suuri pettymys, kalaa ei kerta kaikkiaan tuntunut alueella olevan. Oma venekuntani onnistui muutamia lohia saamaan mutta isomukset kiersivät tällä kertaa meidän veneen. Kaikki saamamme lohet olivat rasvaevällisiä ja näinollen saivat välittömästi vapautensa takaisin. Olosuhteisiin nähden täytyy näihinkin kaloihin olla tyytyväinen, samaan aikaa moni venekunta ei saanut sitä ensimmäistäkään. Turskia ja nokkahaukia taisi kuitenkin jokainen venekunta "päästä" kelailemaan.\nSuomalaisiin veneisiin kuitenkin osui muutamia isoja kaloja. Tapani & Co. olivat toista kertaa Sturkön vesillä ja he onnistuivat saamaan yhtenä päivänä upeat noin 17kg ja 19kg lohet jotka rasvaevänsä takia vapautettiin välittömästi takaisin mereen -onnittelut vielä tätäkin kautta hienoista kaloista! Aspön saaren venekunnilla oli myös muutamakin mukava onnistuminen.\nWild Water Fishingin Per Lundberg onnistui eräänä päivänä vihdoin yli 11 vuoden yritämisen jälkeen nappaamaan yli 20kg painavan lohen. Upealla luonnonkalalla oli painoa hulppeat 22,8kg ja kala siis vapautettiin pikaisen dokumentoinnin jälkeen paikallisten sääntöjen mukaisesti takaisin mereen.\nLohi nappasi plaanarissa 20g painon takana vedettyyn Watermelon väriseen Ismo Magnum uistimeen -Grattis Per & Peter.\nWild Water Fishingin Per:n opastamana saatu 22,8kg C&R.\nMuuten reissu oli erittäin onnistunut, hyvässä seurassa reissaaminen on aina mukavaa. Iltaisin saatiin tälläkin kertaa nauttia mahtavia riistaruokia ja saunakin lämpesi päivittäin -lomaa parhaimmillaan.\nKiitokset Sturkössä mukana olleille sekä tietysti viereisen saaren venekunnille joidenka kanssa yhteyttä pidettiin VHF:n ja messengerin välityksellä.\nUusi vene täytti kaikki odotukset ja sitä päästiinkin heti testaamaan vähän kovemmissa keleissä. Lowrancen uutuus autopilotti osoitti erinomaisen toimivuutensa kun viimeisenä päivänä uisteltiin 11m/s keskituulessa ilman minkäänlaisia ongelmia kurssin pidon suhteen. Muukin elektroniikka toimi odotetulla tavalla. Tutka tuli parina päivänä tarpeeseen kun merellä vallitsi sankka sumu -aivan ehdoton peli ulkomerellä kulkeville.\nAIS tiedot välittyivät likellä liikkuvista aluksista plotterin näytölle ja tämä helpottaa jo hyvissä ajoin valitsemaan sopivan kurssin kun uistellaan liikennöityjen väylien läheisyydessä ulkomeren laidalla.\nKausi jatkuu kotimaassa ja onkin mielenkiintoista seurata kuinka kalaa nyt tulevina viikkoina nousee ahvenanmaalla ja pitkin rannikkoa -harjoitukset jatkuvat !\nLähettänyt Mansunmatkassa klo 20.13\nTurvallisesti vesille -pelastautumispukujen päivit...\nVetouisteluvenettä rakentamaan, osa 6


10.03.2014 Pinja Blogi Pinja Career\nVanhempainvapaan epätasainen jakautuminen vanhempien kesken tuntuu olevan maan tapa. Hallituksen suunnitelma tasapäistää tilannetta herätti heti suurta mekkalaa: samat tahot, jotka aiemmin vaativat tasa-arvoa, vaativat nyt perheille valtaa päättää vapaiden jakamisesta kuten tähänkin asti. Isät pitävät nykyisin noin 7 % kaikista myönnetyistä vanhempainvapaapäivistä. 25 % isistä ei pidä vanhempainvapaata lainkaan.\nSyitä vanhempainvapaiden epätasaiseen jakamiseen on muutamia. Perinteiset asenteet sanelevat, että lastenhoito on naisten työtä, kun mies, alfauros, tuo leivän pöytään ja etenee urallaan kuin ohjus. Myös äidin luontainen kyky hoivata jälkeläisiä tuntuisi olevan parempi kuin keskivertoisän. Niinkin arkinen asia kuin vauvan imetys voi sulkea isän vanhempainvapaiden tasapuolisen jaon ulkopuolelle. Vanhempien tuloerot voivat niin ikään pahimmillaan tehdä isän kotiin jäämisen taloudellisesti kestämättömäksi.\nYhden IT-isän tarina\nMinun tapauksessani pääsimme keskustelemaan vapaiden jaosta puhtaalta pöydältä. Vaimoni oli jäänyt äitiyslomalle palkkatyöstä, johon hänellä oli mahdollisuus palata. Hän myös työskentelee alalla jossa töitä ei aina ole tarjolla, joten jalan pitäminen oikeiden ovien välissä oli tärkeää uran jatkon kannalta. Päädyimme ratkaisuun, jossa hän oli tyttäremme kanssa kotona puolen vuoden ajan ja minä jatkoin siitä lopun vanhempainvapaan ja isäkuukauden verran.\nKokonaisuudessaan hoitovastuuta kertyi melkein viiden kuukauden verran. Perheen kokonaisansioista jouduimme tinkimään jonkun verran, mutta koska aika ei ollut tuon pidempi, ei tuo ehtinyt taloutta liikaa horjuttaa. Päättelimme myös, ettei tämän kokemuksen arvoa kannata mitata rahassa. Koska olimme hoitaneet lasta jo ennen hoitojaksoni alkua tasapuolisesti, mitään suurta kulttuurishokkia ei lapsen kanssa kotona touhuaminen aiheuttanut.\nAamulla herättiin samoihin aikoihin kuin olisi töihinkin lähtiessä herätty. Päivä rakentui vahvasti rutiinien ympärille, esimerkiksi ruoka-aikojen ja päiväunien kanssa, joista poikkeamalla sai aikaan vain ongelmia. Omien harrastusten yhdistäminen vauvan hoitoon vaati hieman luovuutta, mutta ei osoittautunut mahdottomaksi. En pitänyt lukua päiväunista, jotka lapseni nukkui juoksurattaissa koti-isän kiitäessä pitkin kävelyteitä juoksulenkeillä.\nMuita askareita ehti hoitelemaan myös lapsen nukkuessa. Tehokasta ja yhtäjaksoista aika ei ollut mutta aina jotain pientä välillä ennätti. Yöherätykset olivat myös tasa-arvoisia. Jo ennen oman vuoroni alkua toimimme siten, että se jonka ei tarvitse aamulla lähteä mihinkään, ei tarvitse myöskään niin paljoa nukkua. Tätä tasa-arvon ilmentymää muistaakseni manailin muutamana hankalampana yönä…\nKokemuksena tämä vajaan puolen vuoden ”kesäloma” oli ainutlaatuinen. Tyttäreni oppi tänä aikana ryömimään, konttaamaan, nousemaan omille jaloilleen, jutustelemaan jo lähes tunnistettavia sanoja ja kävelemään tuen kanssa (sekä kiipeilemään vaarallisen korkealle, availemaan kaappien ovia ja laatikoita, sulattamaan arkkupakastimia ei-suunnitelmallisesti ja kaikkea muuta vastaavaa) ja oli sanoinkuvaamattoman hienoa olla todistamassa tätä paikan päällä.\nSuosittelen lämpimästi kaikkia tuoreita perheenisiä keskustelemaan lastenne äitien kanssa vanhempainvapaan jakamisesta. Itse koen olevani etuoikeutettu saatuani tämän mahdollisuuden, enkä jälkeenpäin todellakaan kadu siihen tarttumistani!\nKirjoittaja jäi keväällä 2013 IT-projektipäällikön tehtävistä viideksi kuukaudeksi esikoisensa kanssa kotiin.


Hengitys, mieli ja sisäinen turva | JenniSofia\nmennessä Jenni | touko 26, 2020 | Yleinen | 0 Kommenttia\nPidämme hengitystä usein itsestäänselvyytenä, emmekä kiinnitä siihen juurikaan huomiota. Hengityksellä on kuitenkin suurempi vaikutus hyvinvointiimme kuin yleisesti ajatellaan. Siksi hengityksen häiriöt ovatkin yleisiä ilman, että olemme tästä edes tietoisia.\nValmentaja Steve Maxwell onkin sanonut, että suurin osa maailman ihmisistä on jatkuvassa paniikkitilassa, koska pinnallinen hengitys rintakehällä aktivoi kehon paniikkireseptorit. Hengitämme siis joko liian tiheästi ja pinnallisesti tai liian paljon ilmaa suunkautta haukkoen. Terve hengitys on syvää, mutta kevyttä ja nenän kautta tapahtuvaa. Syvä hengitys tulee palleasta, mutta on samalla kevyttä. Palleassa asuu rauha ja lepo. Kun hengität nenän kautta rauhallisesti, pallea aktivoituu automaattisesti. Kun kieli lepää kitalaessa hengität myös automaattisesti nenän kautta. Tämän kaiken tulisi olla joka hetki tapahtuvaa arkista perushengitystä myös joogakoulujen ulkopuolella.\nKoska hengitys seuraa tunnettamme, voimme helposti myös hengitystä säätelemällä vaikuttaa mielentilaamme. Erityisesti liikahengityksen korjaaminen ovat hyödyllinen työkalu stressin, jännityksen, uniongelmien, ahdistuksen ja ylivirittyneisyyden lievittämiseen. Harva on tietoinen oman hengityksen häiriintymisestä ja liikahengitys on yllättävän yleistä. Häiriintyneellä hengityksellä on loputtomasti erilaisia oireita: astma, uniapnea, ahdistuneisuus, unihäiriöt, stressi, paniikkihäiriöt, kuorsaus, hampaiden narskuttelu, kylmät kädet ja jalat, tukkoinen ja vuotava nenä, aktiivinen rakko, sekä monet muut hengitysteiden ongelmat. Nyt kerron kuitenkin mielen ja hengityksen välisestä yhteydestä. Nykyään jo tiedetään, että autonomisen hermoston toiminta on vahvasti kytköksissä mielenterveyteen. Hengityksellä ja sen säätelyllä pystytään vaikuttamaan tehokkaasti autonomisen hermoston toimintaan ja sitä kautta mielen hyvinvointiin. Hoitava hengitys -menetelmän tarkoituksena on normalisoida häiriintynyt hengitys. Hoitavan Hengityksen teoria pohjaa tutkittuun ja maailmalla tunnettuun Buteyko-menetelmään.\nJos hengityksemme on häiriintynyt, happi jää pelkästään verenkiertoon ja kärsimme hapenpuutteesta. Meidän ei tulekaan huolehtia pelkästään hapensaannista, vaan riittävästä hiilidioksidista. Hiilidioksidivajeesta aiheutuu nimittäin mm. elimistön hapenpuute sekä sileiden lihasten supistuminen. Hiilidioksidin tehtävä on kuljettaa happi verestä soluihin asti elimien käyttöön sekä rentouttaa autonomisia sileitä lihaksia. Nenän kautta hengittämällä saamme optimoitua hiilidioksidin määrän. Hengitysharjoituksilla voimme myös totuttaa hengityskeskuksemme sietämään paremmin hiilidioksidia, jotta jotta happi pääsee toimimaan kehossamme kunnolla. Se kuinka paljon aivojen hengityskeskus sietää hiilidioksiidia, määrittää hengitysvoluumin.\nTuttu tapa antaa paperipussi paniikkikohtauksesta kärsivälle juontaa juurensa juuri hiilidioksidiin. Pussiin ulos hengitetty hiilidioksidi ei pääse karkuun, vaan tulee hengityksen mukana takaisin. Kun hiilidioksidin paine kehossa nousee, hemoglobiini vapauttaa hapen kehon käyttöön. Paniikkikohtaus on voimakas stressiteaktio, jota pinnallinen ja nopea hengitys aktivoi vain lisää. Rauhoittamalla, hidastamalla ja pienentämällä hengitystä, päästään nopeasti rauhan ja levon tilaan.\nVaikutus elimistön ja mielen välillä toimii molempiin suuntiin ja elimistön toiminnan, mielen ja hengityksen häiriöt ovat yhteydessä toisiinsa. Jos hengitys on häiriintynyttä on vaikutukset sekä fyysisiä että psyykkisiä. Korjaamalla hengitystä, voidaan helpottaa sekä kehon että mielen häiriöitä. Voidaankin kysyä kumpi on tullut ensin, mielen häiriöt vai hengityshäiriöt?\nJos hiilidioksidi ei pääse tekemään tehtäväänsä ja hengitys häiriintyy, voi psyykkiset oireet olla moninaiset: yleinen jännitys, tuskaisuus, ahdistus, levottomuus, ylivireys, epätodellisuuden tunne, paniikin tunne, kontrollinmenetyksen ja kuoleman pelko. Nämä yhdistyy myös unihäiriöihin ja väsymykseen. Nykyään jo tiedetään, että ahdistus ja masennus lisäävät astman oireilua. Tunteitaan tukahduttavat, joilla on alttius astmaan, kärsivät liikahengityksestä, joka aiheuttaa oireilun.\nAutonominen hermostomme jakautuu kahteen osaan ja kolmeen eri tilaan. Sympaattisen hermoston osan ”taistele ja pakene” -tila aktivoituu kun meidän täytyy toimia ja on myös hetkellinen stressitila. Tämä osa kuuluu ”nisäkäsaivoihin”. ”Ihmisaivoihin” kuuluva parasympaattinen hermosto on taas kehittyinein hermoston osa, joka vastaa kehon ”lepää ja sulattele” -tilasta, jossa keho pääsee palautumaan ja rauhoittumaan. Kolmas tila on ”liskoaivoihin” kuuluva ”jähmety” -tila, jossa ihminen lamaantuu. Tällöin aktivoituu sekä sympaattinen että parasympaattinen hermosto yhtäaikaa. Molemmilla hermoston osilla on tärkeä tehtävänsä. Olennaista on että ne pääsevät toimimaan luonnollisesti ja tässä hengityksellä on suuri tehtävä.\nHengitystä pidättämällä saatamme pidättää myös epämiellyttäviä tunteita. Tunteiden tukahduttaminen ja jatkuva varuillaanolo voi olla peräisin jo varhaisesta lapsuudesta, jolloin siitä on tullut normaali olotila. Jos lapsi on saanut rauhoittavaa turvaa toisen ihmisen läheisyydestä, turvallisuuden kokemus säilyy ja suojaa mieltä läpi elämän. Tämä voidaan nähdä helposti myös hermoston tasolla, jolla ihminen ikään kuin liittyy ympäristöönsä. Hermosto on muovautuva elin, jonka plastisuus on huipussaan lapsuudessa. Mikäli turvan kokemusta ei ole lapsena syntynyt, autonomisen hermoston eri osien yhteistoiminta ei pääse kehittymään normaalisti ja ihmisen tunteiden säätelykyky jää puutteelliseksi. Emotionaalisesti traumatisoituneilla ihmisillä autonomisen hermoston reagoimiseen liittyvistä virhearvioista seuraa kahdenlaisia ongelmia. He joko taistelevat/hyökkäävät (voimakas reaktiivisuus) tai lamaantuvat. Lamaannuksessa hermoston kaikkein vanhin ja primitiivisin ”lisko-osa”, joka reagoi kuolemanvaaraan, aktivoituu. Lamaannus voi johtaa jopa masennukseen. Reagointi kuormittaa helposti vuorovaikutusta ja hankaloittaa ihmissuhteiden rakentumista turvallisiksi. Ikäänkuin turvallisuustutka ei toimi luotettavasti ja ihminen kokee jatkuvaa sisäistä turvattomuutta. Turvattomuuden kokemus ja siitä seuraava hermoston reaktioherkkyys on yksi psyykkisten sairauksien selittäjä.\nVanhemmuusvaje on yksi keskeisimpiä traumatisoivia lapsuuden kokemuksia, jotka näkyvät myös autonomisen hermoston tasolla ja johtaa pahimmillaan mielenterveyden häiriöihin. Kun hermosto ei toimi luonnollisesti ja ihminen on jatkuvasti varuillaan, keho on jännittynyt, pallea kiristyy ja sen liike rajoittuu. Tästä seuraa pinnallinen hengitys, joka lisää ahdistavan olon kierrettä. Pinnallinen hengitys aktivoi sympaattista ”taistele tai pakene” -hermostoa ja johtaa krooniseen stressiin, jonka seuraukset ovat moninaiset. Sympaattinen hermoston aktivoituessa keho erittää stressihormoneja ja verenpaine kohoaa. Tällöin myös tunteiden käsittely ja uuden oppiminen vaikeutuu. Hermoston toipumisessa olennaista on turvallisuuden tunteen kokeminen tässä hetkessä tapahtuvassa vuorovaikutuksessa ja tässä myös hengitys voi olla avuksi.\nEmotionaalisen trauman syy on sietämättömät tunnetilat ja autonominen hermosto liittyy niihin erityisen kiinteästi. Ihminen on aina jossakin tunnetilassa, myös silloin kun on rauhallinen ja toimii järkevästi. Viha ja levollisuus ovat molemmat tunnetiloja yhtälailla. Järjen vievät tunnetilat kytkeytyvät usein traumamuistoihin. Kun tunteiden säätelykyky toimii optimaalisesti, on turvallista kohdata vaikeitakin tunnetiloja ilman, että järki sumentuu tai toimintakyky lamaantuu. Uutta teoriaa autonomisesta hermostosta huomiodaan Suomessa vielä heikosti.\nKun ihminen on rauhassa ja levollinen, hermoston kehittynein ”ihmisaivot” -osa aktivoituu. Tämä on hermoston rakenne, joka vahvistuu ja kehittyy kokemuksen myötä. Eli kun ihminen saa turvallisuutta lisääviä kokemuksia, sitä vahvemmaksi tämä rakenne muovautuu. Kun turvallisuuden tunne alkaa sisäistyä, tunteiden säätelykyky ja mielenterveys paranee. Kun kehon jännitystä aletaan vapauttamaan hengityksen avulla, voi hermosto alkaa vapautua turvallisessa ympäristössä myös traumoistaan.\nTunteiden ja hengityksen yhteys:\nAhdistus on normaali reaktio uhkaavaksi koettuihin tapahtumiin ja on osa ”taistele tai pakene” -systeemiä. Pelon tunne muuttaa hengitystä ja voi johtaa paniikkikohtaukseen.\nSuru kohottaa stressihormoni kortisolin tuotantoa. Kortisoli heikentää immuunipuolustusta, josta voi seurata astmaa, vilustumisia, kurkkukipua, infektioita, verenpainetta ja reumaa. Kiinalaisessa lääketieteessä ajatellaan, että suruun kiinnijääminen vahingoittaa keuhkoja.\nStressissä sympaattinen hermosto aktivoituu ja erittää stressihormoneja, jolloin pulssi ja verenpaine kohoaa. Siitä aiheutuu keskittymisvaikeuksia, muistihäiriöitä, ahdistusta ja vastustuskyvyn heikkenemistä. Kroonistuneessa stressissä pinnallinen hengitys jää päälle josta seuraa hapenpuute.\nPelätessä alamme hengittää pinnallisesti ja nopeasti. Usein tämä tapa hengittää jää pääälle, joka taas aiheuttaa ”taistele ja pakene” -hermoston aktivoitumista. Hermoston tila vahvistaa lisää pelkotilaa ja kehä on valmis.\n”Pelko on jännitystä, joka unohti hengittää” -Fritz Perls\nVaikka ulkoiset olosuhteet esimerkiksi stressin suhteen ei muuttuisi, voidaan hengityksellä vaikuttaa oman sisäisen turvan ja rauhan tilaan. Stressitilassa ajatuksia on valtavasti ja todennäköisesti menetät kontrollin mieleesi. Kun rauhoitat hengityksen, myöskin ajatusten määrä rauhoittuu ja saat enemmän mielen sisäistä tilaa. Eli kun rauhoitamme hengityksemme, rauhoitamme myös mielemme. Terve hengitys vaikuttaa suoraan hermostoa rauhoittavasti, jolloin parasypaattinen ”lepää ja sulattele”- hermosto aktivoituu ja keho alkaa palautua. Palautunut keho toimii optimaalisesti, hakee itse tasapainoa ja pääset kuulemaan sen viisautta. Näin voi syntyä terveen itsehallinnan kokemus, ilman että oma hyvinvointi on vain olosuhteiden armoilla.\nKaksi pääasiallista hengitystapaa ovat siis pinnallinen hengitys rintakehän yläosalla ja syvä palleahengitys. Pallea (lat. diaphragma) kuuluu sisäänhengityslihaksiin ja sillä on kolme tärkeää tehtävää: hengitys, keskivartalon tuki ja sulkijalihas. Se pystyy toimimaan täysin tiedostamattamme (vrt. sydänlihas), mutta pystymme myös vaikuttamaan sen toimintaan tahdonalaisesti (vrt. hauis). Mieleen vaikuttamisen näkökulmasta pallean tärkein tehtävä on aktivoida sen läpi kulkevaa vagus- eli kiertäjähermoa. Vagushermo on parasympaattisen eli palauttavan hermoston suurin ja tärkein hermo. Palleahengityksellä on vagushermon kautta merkittäviä terveysvaikutuksia ja sitä voimme tietoisesti harjoitella.\nVaguksen tehtävänä on rauhoittaa elintoimintoja, tasapainoittaa, rentouttaa, lievittää kipua, palauttaa rasituksesta, laskea verenpainetta ja sykettä. Jos vagushermo ei pääse toimimaan, keho ei palaudu. Oireina voi olla krooninen stressi, hermoston ylivireys, levottomuus, keskittymiskyvyn puute ja mielenterveydellisiä ongelmia. Vagus hermottaa valtavan märän elimiä aivoista suolistoon asti ja vaikuttaa moneen toimintoon aina vastustuskyvystä, ruuansulatukseen.\nHengitystiheyteen vaikuttavat lisäksi esimerkiksi tunteet ja fyysinen aktiivisuus. Pallea reagoi kaikkiin kokemiimme tunnetiloihin ja säilömme tunteitamme tähän ”tunteiden pankkiin”. Henkisessä ja fyysisessä kivussa ja stressissä, jolloin siirrymme usein hengittämään suun kautta, pallea jännittyy ja hengitys muuttuu pinnalliseksi. Myös lonkan koukistajilla on sidekudoksinen yhteys pallealihakseen. Lonkan koukistaja reagoi stressiin, jolloin lihas lyhenee ja kiristyy. Myöskään tällöin pallea ei pääse toimimaan normaalisti. Lonkan koukistajien säännöllinen venyttely auttaa siis myös palleaa toimimaan optimaalisesti.\nPidennetyllä uloshengityksellä tai palleahengityksellä voidaan tehokkaasti aktivoida parasympaattista hermostoa ja vagushermoa. Hengitys liittyy läheisesti siihen, onko meillä kehossa käynnissä rauhallinen tila vai stressitila. Ja koska hengitystä voi itse hallita, se on nopea tapa rauhoittaa kehoa ja siten myös mieltä. Hengityksen hidastaminen, syventäminen ja keventäminen alentaa stressihormonien tuotantoa sekä parantaa aivojen hapensaantia ja veren virtausta. Kun keho rauhoittuu, myös mieli rauhoittuu. Ja koska keho on aina mieltä vahvempi, kannattaa aloittaa fysiologian rauhoittamisesta. Kun hengitys vapautetaan ja lihakset rentoutuvat, alkavat myös tunteet vapautumaan. Kun hengitys palautetaan ”tehdasasetuksille”, myös hermostoon jääneet traumat voivat päästä purkaantumaan. Tällöin hengitystä hallitsemalla voimme hallita oireilua ilman, että se hallitsee meitä.\nSisäisen turvan tunteella on siis suora yhteys hermoston tilaan. Turvan tunne meissä on hermostollinen ja fysiologinen kokemus. Kun parasympaattinen lepää ja sulattele -hermosto aktivoituu, tunnemme sen turvan kokemuksena. Hengitys syvenee, lihasjännitykset vapautuvat ja tulee rentoutunut olo. Kun olo on rauhallinen ja rentoutunut, tulee meissä tilaa olemisen kokemukselle. Siirrymme selviytymisen tilasta olemisen tilaan. Tällöin kuulemme intuitiotamme, olemme yhteydessä itseemme, tunteisiimme, tarpeisiimme ja näemme enemmän mahdollisuuksia kuin uhkia. Tietoisuutemme laajenee kuin ottaisimme läpät silmiltä. Silloin olemme yhteydessä kehoomme, missä asuu rauha. Sanotaankin, että pelko syntyy mielessä, joka on aina menneessä tai tulevassa. Rauha asuu kehossa, joka on aina läsnä tässä hetkessä. Luomme siis pelkoa ympäristöstä tekemillämme tulkinnoilla ja luomme rauhaa kun rauhoitamme hermostomme avulla kehomme ja sitä kautta mielemme. Hengitys tuo meidät takaisin kehoon, joka elää aina ainoastaan läsnäolevana tässä hetkessä, jossa kaikki on hyvin.\nHengitys kulkee aina mukana ja on loistava mielenhallinnan työkalu loppuelämäksi!\nAina kun jokin vaikea tunne tai stressaava tilanne iskee, kokeile ihan ensimmäisenä:\nPitkä uloshengitys aktivoi pallean kautta vagushermoa ja käynnistää palautumisen jopa keskellä kiireistä työpäivää tai stressaavassa tilanteessa. Jatka sen jälkeen rauhallista palleahengitystä kunnes keho ja mieli ovat rauhoittuneet.\nStressin lievitys hengityksen avulla:\nHengityksen hidastaminen vähentää stressihormonien tuotantoa\nHengityksen syventäminen ja pallean aktivointi herättää vagushermon ja parasympaattisen hermoston\nHidastettu uloshengitys hidastaa sykettä, parantaa päätöksentekokykyä ja lievittää stressiä.\nVähennetty hengitys parantaa aivojen hapensaantia ja selkiyttää ajattelua\nMikäli haluat tutustua paremmin Hoitavan Hengityksen menetelmään ja alkaa korjaamaan häiriintynyttä hengitystä, seuraa syksyn kurssien ilmoittelua tai kysy yksilövalmennuksia.


Live klo 16.30: Näin Nato aikoo reagoida Britanniassa tehtyyn hermomyrkkyiskuun - MTVuutiset.fi\nLive klo 16.30: Näin Nato aikoo reagoida Britanniassa tehtyyn hermomyrkkyiskuun\nJulkaistu 27.03.2018 16:17\nNaton pääsihteeri Jens Stoltenberg kertoo Brysselissä pidettävässä lehdistötilaisuudessa, millaisiin toimenpiteisiin Nato aikoo ryhtyä Britannian Salisburyssä tehdyn hermomyrkkyiskun johdosta. MTV Uutiset näyttää tilaisuuden nettisivuillaan kello 16.30 alkaen.\nUseat EU-maat, osa Euroopan muita maita sekä Yhdysvallat ja Australia ilmoittivat maanantaina karkottavan venäläisiä diplomaatteja. Karkotukset ovat vastatoimi venäläisen kaksoisagentin Sergein Skripalin ja tämän tyttären myrkytyksille.\nSuomi päätti karkottaa yhden diplomaatin, ja on samassa rintamassa muun muassa Saksan, Ranskan, Italian ja Espanjan kanssa. Toistaiseksi EU:n jäsenmaista karkotuksista ovat pidättäytyneet muun muassa Belgia ja Portugali.\nYhdysvallat karkottaa kaikkiaan 60 venäläisdiplomaattia ja sulkee Seattlen konsulaatin vastatoimena Salisburyn iskulle.


Lasiovi satiini lukko roiskevesisuojattu karmi silkkipainettu - K-Rauta\nUlkonäöltään symmetrinen lasiovi painikelukolla ja harmailla kulkuaukkosaranoilla. Koko 8 x 21. Lasi silkkipainettu satiini 8 mm. Roiskevesisuojattu valkoinen karmi tiivisteellä. Kynnys ei sisälly toimitukseen.\nCello-lasiovi on tyylikäs tilantuoja kosteisiin tiloihin. Lasiovessa on roiskevesisuojattu valkoinen karmi tiivisteellä. Karkaistu valkoinen läpikuultava silkkipainettu lasi on pitkäikäinen sisustusratkaisu myös kodin muihin huoneisiin. 8 mm Cello-ovessa on painikelukko ja harmaat kulkuaukkosaranat. Kätisyyden voi itse asentaa haluamakseen, koska oven ulkonäkö on symmetrinen. • koot 8 x 21 ja 9 x 21 • kätisyys oikea/vasen • valkoinen silkkipainettu lasiovi • karkaistu 8 mm turvalasi • painikelukko • harmaat sivuttaissäädettävät kulkuaukkosaranat (2 kpl) • roiskevesisuojattu tiivistetty maalattu valkoinen karmi 42 x 92 mm • ei sisällä kynnystä • käyttökohteet: kylpyhuone, eteinen, makuuhuone, työhuone, vaatehuone CELLO-LASIOVEN VARASTOINTI JA SUOJAUS Cello-lasiovi on säilytettävä tasaisella alustalla vaaka-asennossa kuivassa, tasalämpöisessä ja ilmastoidussa tilassa. Suojaa lasin reunat lattia- ja seinäpintakosketukselta. CELLO-LASIOVEN ASENNUS Lue asennusohjeet aina huolellisesti ennen Cello-oven asennusta. Asennukseen tarvitaan kaksi henkilöä. Asennetun oven voi viimeistellä listoilla. CELLO-LASIOVEN HUOLTO Cello-lasioven huolto on yksinkertaista; kalkkitahrat poistetaan laimealla etikkahappoliuoksella tai yleispuhdistusaineella. Hankaamisessa voi käyttää ikkunanpesuliinaa ja lopuksi ovi kuivataan lastalla. Kuivaa liinalla karmin päälle kertynyt vesi. Ovivalikoimastamme löydät myös sisä- ja ulko-ovet sekä mökkiovet. Tutustu tuotteisiin verkkokaupassamme tai myymälässä!


Oikotie.fi:n kuukausittainen käyttö lähes kaksinkertaistunut vuoden takaisesta tasosta\nKuluttajien myönteiset tulevaisuuden odotukset näkyvät aktiivisina hakuina verkossa. Verkon kautta etsitään hintatietoja, hankitaan uusia ja käytettyjä autoja ja asuntoja sekä etsitään uutta työpaikkaa.\nAutoa hankkiessaan kuluttajat käyttävät ahkerasti verkon palveluja sekä hinnan määritykseen että tarjonnan seurantaan. Asunnon hankkijoista jo lähes puolet löytää asuntonsa verkon välityksellä. Sanomalehden lukijoista peräti 68 % etsii lisätietoja asuntokohteista verkosta.(Lähde: Helsingin Sanomat / TNS Gallup Oy). Asunnon osto on mielessä seuraavan puolen vuoden sisällä 42 % ja käytetyn auton osto 47 % verkosta tietoa etsineillä. Myös työpaikan vaihtoa suunnitellaan ahkerammin kuin vuosi sitten. Oikotie.fi:ssä työpaikkaa etsivistä jopa 65 % aikoo vaihtaa työpaikkaa seuraavan puolen vuoden sisällä.\nAsuntoja, autoja ja työpaikkoja välittävistä verkkopalveluista Oikotie.fi on suosituin. Oikotie.fi-verkkopalvelu on kasvanut rajusti viimeisen vuoden aikana. Oikotie.fi:ssä käydään yli 830 000 kertaa kuukaudessa, mikä on 91 % enemmän kuin viime vuonna samaan aikaan. Eri kävijöitä Oikotie.fi:ssä on yli 352 000 kuukaudessa, eli lähes 15 % kaikista verkkoa käyttävistä suomalaisista.\nOikotie.fi on seitsemän suomalaisen sanomalehden yhteinen luokiteltujen ilmoitusten verkkopalvelu. Mukana ovat Helsingin Sanomat, Turun Sanomat, Etelä-Suomen Sanomat, Hämeen Sanomat, Etelä-Saimaa, Kouvolan Sanomat ja Kymen Sanomat.


Leningrad – Oulun Reserviupseerikerho\nAlaotsikko: piiritetyn kaupungin tragedia 1941-1944\nKirjailija: Anna Reid\nKun Hitler hyökkäsi Neuvostoliittoon kesäkuussa 1941, hän aikoi vallata Leninin nimikkokaupungin ennen Moskovaa. Venäläisten sitkeä vastarinta kuitenkin pakotti Saksan armeijan pysähtymään vain 30 kilometrin päähän kaupungista ja muuttamaan taktiikkaa. Noin kaksi miljoonaa leningradilaista menehtyi, kun kaupunkia piiritettiin 872 päivää. Mutta kuinka toiset kaksi miljoonaa asukasta selviytyivät hengissä? Eloonjääneiden kertomukset värittävät poikkeuksellista siviilirohkeutta ja uhrimieltä vaatineen selviytymistaistelun kuvausta.\nAnna Reid (s. 1965) on brittiläinen toimittaja ja kirjailija, jonka tuotanto ja historiantutkimus on keskittynyt etenkin itäisen euroopan historiaan. Leningrad -teos on asiantunteva kuvaus Leningradin piirityksestä vuosina 1941-1944 ja kaupungin asukkaiden kovasta kohtalosta. Reidin kirjoittama teos on sisällöltään informatiivinen, sisällysluettelo on mukavan tarkka ja teoksen lopusta löytyy kaksi liitettä, hakemisto, kirjallisuusluettelo ja viitteet. Leningrad -teos edustaa historiantutkimuksessa tarkkaa tieteellistä tutkimustraditiota. Reidin kirjoittaman teoksen ajallinen pääpaino tosin on selkeästi piirityksen ensimmäisissä vuosissa (1941-1942) ja myöhemmät vaiheet jäävät vähemmälle tarkastelulle.


2013 – Suomen Valoteknillinen Seura\nMyynti-insinööri (Purso Lighting Systems)\nJulkaistu 4.12.2013 7.11.2018\nPurso Lighting Systems on osa Nokian Siurossa sijaitsevaa alumiiniprofiileita ja niiden jatkojalosteita valmistavaa perheyritystä Purso Oy:tä. Led-valaistuksessa lämmönhallinta on erityisen tärkeää Ledien pitkäikäisyyden ja tehokkuuden kannalta. Jo yli 50 vuoden ajan Purso on taitanut alumiiniprofiilien valmistamisen. Näiden vuosikymmenten aikana hankittu tietotaito alumiiniprofiileista ja niiden lämmönhallinnasta on ollut perustana suunniteltaessa led-valaistusjärjestelmää. Purso Lighting Systems pystyy tarjoamaan asiakkailleen kokonaisratkaisun valaistukseen, kiskostot, valaisimet sekä älykkään ohjauksen. Valaisimet ja järjestelmän tuotteet valmistetaan omalla tehtaallamme Siurossa.\nOlemme vahvistamassa myyntiorganisaatiotamme ja etsimme kotimaahan\nvastamaan valaisinmyynnistä nykyisille sekä uusille asiakkaillemme. Myöhemmin, tehtävässä onnistuttuasi, sinulla on mahdollisuus ottaa myös laajempaa vastuuta oman alueesi liiketoiminnasta.\nOmaat mielellään valaistusalan kokemusta. Valaistuslaskenta ja tarjousten tekeminen ovat osa päivittäistä työtäsi. Omaat hyvät vuorovaikutustaidot ja vahvan myynnillisen otteen. Sinulla on sujuva englannin kielen taito, ruotsin ja saksan kielet laskemme sinulle plussaksi.\nLisätietoja antaa Mika Lehtonen puh. 040 536 8884 tai mika.lehtonen@purso.fi Täytä hakemuksesi mahdollisimman pian, viimeistään kuitenkin 15.12.2013 mennessä. Hakemuksesi voit lähettää mika.lehtonen@purso.fi\nMetropolia Ammattikorkeakoulun opiskelijat käyvät koko koulutuksen yhtäjaksoisesti läpi tentteineen osana opiskeluaan. Muut kuin ammattikorkeakoulun opiskelijat voivat osallistua samoihin opintoihin ja haluamiinsa kurssiosuuksiin ilmoittautumalla kursseille Suomen Valoteknillisen Seuran kautta.\n16.1.2014 Tievalaistuksen teoriaa ja suunnitteluohjeita\nMyyntijohtaja (Valopaa Oy)\nJulkaistu 15.11.2013 7.11.2018\nValopaa Oy on suomalainen yritys, joka kehittää ja valmistaa älykkäitä led-valaisinjärjestelmiä, led-valaisimia sekä niiden teknologia-alustoja. Tuotteemme tuovat asiakkaille elinkaariedullisuutta energiatehokkuutensa, luotettavuutensa, pitkän käyttöikänsä ja hyvän ylläpidettävyytensä ansiosta. Älyjärjestelmämme ja valaisimemme sopivat muun muassa katujen ja puistojen, pysäköintialueiden ja -tilojen, siltojen ja alikulkujen sekä huoltoasemien ja teollisuustilojen valaistukseen. Valopaa Oy on vahvassa kasvussa.\nOuluun tai Helsinkiin.\nTarjoamme monipuolisen ja haasteellisen työn kansainvälistyvässä kasvuyrityksessä.\n– Koet Valopaan arvot yhteneviksi omien arvojesi kanssa.\n– Sinulla on vahva käytännön osaaminen ja kokemus yrityksen omien teknologiatuotteiden kansainvälisestä myynnistä ja niiden myynnin johtamisesta. Kokemus tuotteistamisesta ja markkinoinnista on eduksi.\n– Olet kiinnostunut tekniikasta ja asiakkaiden tarpeista, valaistusalan kokemus on etu.\n– Sinulla on vahvat näytöt esimiestyöstä.\n– Olet ulospäin suuntautunut tiimipelaaja, mutta kykenet myös tarvittaessa toimimaan itsenäisesti.\n– Hallitset suullisen ja kirjallisen viestinnän nykymedioissa suomeksi ja englanniksi. Muu kielitaito on eduksi.\n– Kykenet uusiutumaan, et pelkää käytännön työtä, olet tavoitehakuinen ja pitkäjänteinen.\n– Sinulla on soveltuva opisto- tai korkeakoulutason koulutus.\n– Valopaan myynnin johtaminen ja kehittäminen Suomessa ja kansainvälisillä markkinoilla.\n– Myynti valitulle asiakaskunnalle.\n– Vauhdittaa yrityksen kasvua ja kehittää sen kilpailukykyä johtoryhmän jäsenenä.\nLisätietoja antaa toimitusjohtaja Toivo Vilmi (050 5568 326 tai toivo.vilmi@valopaa.com.)\nLähetä hakemuksesi, CV:si ja palkkatoiveesi 30. marraskuuta 2013 mennessä osoitteeseen rekry@valopaa.com.\nMyynti-insinööri (Valopaa Oy)\n– Olet kiinnostunut tekniikasta ja asiakkaiden tarpeista, valaistusalan kokemus ja osaaminen ovat etuja.\n– Tuntea yrityksen led-valaisimet ja älykkäät valaistusratkaisut, ja auttaa asiakkaista ja suunnittelijoita niin Suomessa kuin viennissäkin hyödyntämään hienoja tuotteitamme sekä kerätä palautetta kehittääksemme yhä parempia tuotteita.\n– Myyntityö, kuten valaistuslaskenta, tarjousten tekeminen ja tilausten vahvistamien\n– Osallistua messujen ja muiden asiakastapahtumien suunnitteluun ja toteuttamiseen\nTarjouslaskija/Myynnin tuki (Oy Airam Electric Ab)\nJulkaistu 8.11.2013 7.11.2018\nOy Airam Electric Ab on suomalainen, v. 1921 perustettu yritys, jonka päätoimialana ovat lamput ja valaisimet. Yhtiö toimii ajanmukaisissa tiloissa Keravalla. Taloustutkimus Oy:n vuotuisessa bränditutkimuksessa Airam saavutti tänä vuonna sijan 66. Liikevaihto v. 2012 oli yli 28 M€.\nEtsimme nyt henkilöä ammattivalaistustiimiin:\nTeet ammattivalaisun tarjouksia tukkuliikkeille ja projekteihin. Hoidat myynnin tukitoimintoja kuten tuoteavauksia tukkureiden järjestelmiin. Valvot myynnin projektitoimitusten logistiikkaa aina päämieheltä urakoitsijalle/tukkurille. Olet tarkka ja järjestelmällinen sekä hyvä tiimityöskentelijä. Alan tuntemus ja mm. Dialux-ohjelman hallinta on etu.\n• Tarjousten tekeminen tukkuliikkeille ja projekteihin.\n• Myynnin tuki ja projektitoimitusten valvominen.\n• Tuotteiston ylläpito ja tuoteavaukset tukkurien järjestelmiin.\n• Asiakaspalvelu ja neuvonta.\n• Tietotekniikka: Microsoft office ohjelmat (Word, Excel).\n• Kielitaitovaatimukset: hyvä suomi ja englanti, ruotsin kielen taito etu.\n• Tekninen tausta, sähkötukkumaailman ja ammattivalaistuksen tuotteiden tunteminen etu.\n• Innovatiivisen toimintaympäristön nopeasti kehittyvän LED-maailman parissa.\n• Itsenäisen työtehtävän, jossa mahdollisuus vaikuttaa vahvasti Airamin tuotevalikoiman kehitykseen.\n• Vakituisen tehtävän perheomisteisessa vakavaraisessa yrityksessä, joka panostaa myös kansainväliseen kasvuun pitkällä tähtäimellä.\nLisätietoja tehtävistä antaa myyntijohtaja Jorma Koskiola 050 3759 527,\ntavoitettavissa parhaiten 13.11.2013 klo 14:00 – 17:00 ja 18.11.2013 klo 14:00 – 17:00.\nHakemukset palkkatoivomuksineen 24.11.2013 mennessä jorma.koskiola@airam.fi.\nTuoteryhmäpäällikkö (Oy Airam Electric Ab)\nOlet ammattivalaisun asiantuntija ja vastaat valaisimien tuotevalikoimasta, myynnin tuesta ja päämiesyhteyksistä. Tiimiisi kuuluu lisäksi valaisintuotannon henkilöstö sekä yhteistyökumppanina tuotekehityspäällikkö. Tunnet valaisinsuunnittelijoiden, urakoitsijoiden ja tukkuliikkeiden vaatimukset ja tarpeet. Hallitset myös itse valaistussuunnittelun (Dialux). Sinulla on hyvä kielitaito ja toimenkuvaasi kuuluu matkustelua.\n• Ammattivalaisun tuotevalikoima; mallisto, uutuudet, toimituskyky, varaston arvo, elinkaari, reklamaatiot.\n• Myynnin kasvu oman tuoteryhmän osalta.\n• Päämiesyhteydet englannin kielellä.\n• Markkinointimateriaalien tuottaminen yhdessä graafisen osaston kanssa: mittakuvat, pakkaukset, hinnastot, katalogit, verkkosivut.\n• Tuotteiden avaus sekä organisaation sisäisiin että ulkoisiin tietojärjestelmiin.\n• Valaistussuunnittelu Dialux-ohjelmalla.\n• Ammattivalaistuksen tunteminen, alan toimijoiden ja erityisesti LED-komponenttien tuntemus.\n• Suunnittelijoiden, urakoitsijoiden ja tukkuliikkeiden vaatimusten/tarpeiden tunteminen.\n• Dialux-ohjelman tuntemus.\nUlkotilojen valaistussuunnittelija (WSP Finland Oy)\nJulkaistu 7.11.2013 7.11.2018\nWSP Finland on monialainen suunnitteluyritys. Tarjoamme kestäviä tutkimus-, suunnittelu-, konsultointi- ja muotoilupalveluja yhdyskunta- ja rakennesuunnitteluun sekä korjausrakentamiseen. Olemme mukana vaativissa suunnitteluhankkeissa sekä Suomessa että kansainvälisesti. 350 asiantuntijaamme työskentelevät Helsingissä, Oulussa, Tampereella ja Jyväskylässä.\nSuunnittelukohteitamme ovat korkeatasoiset kaupunkikeskustat, julkisivu- ja juhlavalaistukset sekä katu- ja väylävalaistukset. Viimeaikaisimpia kohteitamme ovat Turun Myllysilta ja kaupungintalo, Auroran silta ja Haminan vesitornit. Parhaillaan olemme mukana suunnittelemassa Helsingin keskustan talvi- ja jouluvalaistusta ja julkisten taideteosten valaistusta, Korkeasaaren elämyksellistä sisääntuloa sekä Espoon Finnoon alueen katuvalaistuksia. Olemme myös suunnittelemassa korkeatasoisia pihavalaistuksia Helsingin Saukonpaaden alueen uusiin kerrostalokohteisiin.\nEtsimme Design Studiomme loistotiimiin vahvistusta kokenutta valaistussuunnittelijaa.\nSinulla on tutkintona vähintään alempi korkeakoulututkinto, yli viiden vuoden työkokemus ja näyttöä toteutuneista projekteista. Kokemus ulkovalaistusverkkojen sähkösuunnittelusta katsotaan eduksi. Tiimissämme arvostamme korkeatasoista työnjälkeä ja tiimityötaitoja. Meillä on rima korkealla ja haluamme aina oppia uutta.\nWSP Design Studio on kokenut yhteistyökumppani projekteissa, jotka liittyvät liikenteeseen, kaupunkien ja alueiden identiteetin sekä kaupunkikuvan kehittämiseen, design managementiin, käytettävyyteen ja esteettömyyteen, julkisen ympäristön tuotteisiin, viestintään ja taiteeseen.\nAito yhdessä tekeminen yli osaamisrajojen on osa jokapäiväistä tekemistämme. Pääset toimimaan asiakkaidemme kanssa ja kehittymään tulevaisuuden näkymiltään kasvavassa liiketoiminnassa.\nLähetä hakemuksesi 2.12.2013 mennessä suoraan hakulomakkeella tai sähköpostitse osoitteeseen rekrytointi@wspgroup.fi.\nLisätietoja: Pia Salmi, yksikön päällikkö, puh. 040 720 6571\nIlmoituksen verkkosivu, jossa verkkolinkki ”Hae paikkaa”\nTallinn Light Biennale 24.11.-1.12.2013\nJulkaistu 22.10.2013 7.11.2018\nIn November 2013, for the first time in history Tallinn city centre and old town will turn into a platform of light installations, exhibitions and workshops, where well known international and local professionals can be seen presenting their work and sharing their knowledge.\nWith abundance of attractions Tallinn will become a glowing and sparkling furnace in the darkest time of the year.\nThe Light Biennale celebrates well designed quality lighting aiming to spread the idea and bring it closer to the people. The event allows visitors to see, feel, hear and touch light, teaching them to appreciate it and change it to their liking.\nFor detailed information and registration, please visit the event website\nSuomen Valoteknillisen Seuran ryhmämatka Tallinn Light Biennaleen ja/tai Valopäiden XIV sulkapallokisoihin 29.-30.11.2013\nLisätiedot ja ilmoittautumiset to 21.11.2013 mennessä\nMyyntipäällikkö, LED-valaistusratkaisut (Easy LED Oy)\nJulkaistu 9.10.2013 7.11.2018\nTyöpaikan sijainti: Salo\nEasy LED Oy on Salossa toimiva, vuonna 2006 perustettu LED-valaisimia suunnitteleva ja valmistava yritys. Yrityksen päätuotteita ovat katu-, alue-, teollisuus-, toimisto- ja yleisvalaistukseen tarkoitetut korkealaatuiset, energiatehokkaat ja ajattomiksi suunnitellut LED-valaisimet. Yrityksen palveluksessa on tällä hetkellä 19 henkilöä ja liikevaihto vuonna 2012 oli noin 1,5 M€. Easy LED Oy on osa Finnfoam-konsernia.\nTEMP-TEAM Finland Oy on osa JuhlerGroup -konsernia, joka on välittänyt motivoituneita ja ammattitaitoisia työntekijöitä eri toimialoille jo vuodesta 1979. Konserni on yksi pohjoismaiden suurimmista henkilöstöpalvelualan yrityksistä. Suomessa TEMP-TEAM Finlandin palveluvalikoimaan kuuluu rekrytointien ja työvoimavuokrauksen lisäksi henkilöarvioinnit, työnhakuvalmennus, vuokrajohtajuus, johdon auditointi sekä suorahaut sisaryrityksen toteuttamina. Henkilöstöpalveluyritysten Liiton jäsenenä noudatamme alan eettisiä toimintaperiaatteita.\nAsiakasyrityksemme Easy LED Oy hakee nyt kasvunsa tueksi MYYNTIPÄÄLLIKKÖÄ LED-valaistusratkaisujen myyntiin.\nMyyntipäällikkönä vastaat nykyisen asiakaskunnan myynnin kasvattamisen lisäksi uusasiakashankinnasta.\n• Sinulle on jo kertynyt näyttöjä menestyksekkäästä ratkaisumyynnistä\n• Tunnet valaistusalan ja haluat työskennellä LED-valaistusteknologian eturintamassa\n• Olet parhaimmillasi teknisessä konsultoivassa myynnissä\n• Et arkaile toimia isojen yhtiöiden ja yhteisöjen kanssa\n• Kykenet kommunikoimaan myös englanniksi\n• Olet järjestelmällinen ja oma-aloitteinen\n• Olet positiivinen ja energinen työkaveri\nYrityksen pääkonttori sijaitsee Salossa, mutta voit hoitaa tehtävää myös muualta Etelä-Suomessa.\nTarjoamme sinulle työpaikan LED-teknologian näköalapaikalla laadukkaiden tuotteiden ja nopeasti kehittyvän alan parissa.\nTäytä hakemuksesi osoitteessa www.temp-team.fi > työpaikat > MYYNTIPÄÄLLIKKÖ, LED-VALAISTUSRATKAISUT (3627)–linkin alta. Lisätietoja tehtävästä antaa TEMP-TEAM Finland Oy:n konsultti Tapio Kallinen (040-356 8772) arkisin klo 12-16 välisenä aikana. Ei suoria yhteydenottoja asiakasyritykseemme, kiitos.\nViimeinen hakupäivä: 20.10.2013\nAluemyyntipäällikkö (GE Consumer & Industrial Lighting)\nJulkaistu 30.9.2013 7.11.2018\nGE Lighting on General Electricin maailmanlaajuinen valaistusratkaisuihin erikoistunut yksikkö. GE syntyi Edisonin perustamana jo vuonna 1879. Tänä päivänä GE:n tarjonta on laajentunut voimakkaasti energiatehokkaista valonlähderatkaisuista viimeisintä teknologiaa hyödyntäviin innovatiivisiin valaisimiin. GE Lighting Euroopan pääkonttori sijaitsee Budapestissa ja sillä on Euroopassa on 12000 työntekijää 14 eri maassa. Lisätietoja: www.gelighting.com\nEtsimme energistä aluemyyntipäällikköä vahvistamaan myyntiorganisaatiotamme Suomen myynnissä. Tehtäviisi kuuluu valaistusratkaisujen myynti ja markkinointi jakelukanaville, sähkösuunnittelijoille, arkkitehdeille sekä loppuasiakkaille. Toimialueesi on keskinen Suomi, mutta voidaan tarkentaa sijaintipaikastsi riippuen.\nEtsimällämme henkilöllä on jo usemman vuoden kokemus konsultoivasta b to b –myynnistä ja tunnet hyvin valaistusalaa sekä sen toimijoita. Toimit itsenäisesti ja liikut aktiivisesti asiakaskentässä ja olet tavoitehakuinen. Tehtävä edellyttää matkustusvalmiutta. Konsernikielemme on Englanti, joten kommunikoit sujuvasti myös englannin kielellä.\nTarjoamme sinulle mielenkiintoisen tehtävän voimakkaasti kehityvässä valaistus-markkinassa sekä sekä ison organisaation tuen ja edut.\nLisätietoja tehtävästä antaa Myyntipäällikkö Mika Vaarne puh. 010 39411 Ke 9.10. kello 9-11.\nLähetä hakemus ja englanninkielinen CV 25.10. mennessä osoitteeseen mika.vaarne@ge.com\nAVAINASIAKASPÄÄLLIKKÖ OEM-myyntiin (Oy OSRAM Ab)\nJulkaistu 10.9.2013 7.11.2018\nOSRAM on yksi johtavista valaistusteknisten tuotteiden valmistajista maailmassa.\nOy OSRAM Ab on saksalaisen OSRAM GmbH:n tytäryhtiö joka vastaa OSRAM -tuotteiden myynnistä ja markkinoinnista Suomessa ja Baltiassa. Liikevaihtomme oli 35,2 miljoonaa viime tilikaudella.\nViihtyisät uudet toimitilamme sijaitsevat Vantaalla Kehämylly Business Parkissa.\nOlet etsimämme henkilö, mikäli hallitset vähintään kohtuullisesti valaistustekniikan ja olet parhaimmillasi teknisessä, konsultoivassa ratkaisumyynnissä. Sinulla on tehtävää tukeva koulutus, esim. AMK-insinöörintutkinto soveltuvalta alalta. Olet työotteeltasi järjestelmällinen ja organisointikykyinen. Yrityksen konsernikieli englanti on hyvällä tasolla.\nAsiakaskunta koostuu pääsääntöisesti valaisinvalmistajista.\nTarjoamme sinulle paikan kansainvälisessä menestyvässä yrityksessä laadukkaiden tuotteiden ja mukavien työkaverien parissa.\nTehtävä alkaa sopimuksen mukaan mahdollisimman pian.\nTäytä hakemuksesi osoitteessa www.temp-team.fi > työpaikat > AVAINASIAKASPÄÄLLIKKÖ VALAISTUSALALLE ID 3574 –linkin alta.\nLisätietoja tehtävästä antaa TEMP-TEAM Finland Oy:n konsultti Tapio Kallinen (040-356 8772) arkisin klo 12-16 välisenä aikana. Ei suoria yhteydenottoja asiakasyritykseemme, kiitos.\nEtsimme valaistussuunnittelijaa/asiakasvastaavaa (Greenled Oy)\nJulkaistu 9.9.2013 7.11.2018\nGreenled Oy on Suomessa toimiva kotimainen kokonaisvaltaisten LED-valaistusratkaisujen toimittaja yrityksille ja julkisiin kohteisiin. Yrityksellä on kotimaassa kolme toimipistettä sekä useita partnereita tuotanto ja asennuspalveluissa. Olemme johtava LED-valaisinvalmistaja Suomessa ja olemme ylpeitä Suomalaisuudestamme. ”Made in Finland”. Kasvumme edellisellä tilikaudella oli 400 % ja tälle tilikaudelle kasvu on merkittävä.\nValmistamiemme valaisimien, tehokkaan organisaation ja laajan valtakunnallisen kumppanuusverkoston kautta pystymme toteuttamaan kokonaisvaltaiset projektit erittäin kustannustehokkaasti.\nTavoitteemme: Haluamme olla halutuin kumppani laadukkaisiin ja ympäristöystävällisiin valaistusratkaisuihin\nTuotteemme: Suomessa valmistetut Greenled Eco led- valaisimet. Euroopan ensimmäiset A++ led-valaisimet 135lm/W. Hella led-valaisimet, sekä muut kumppaniverkostomme led-valaisimet. Valaistuksen ohjaus Dali, Dsi, 1-10V ja ohjausjärjestelmä Helvar Dali.\nKumppanimme: Schneider, Helvar, Siemens Financial services, Hella, Esylux …\nEtsimme valaistuksen asiantuntijaa suunnittelijoiden-, myyjien- ja suurasiakasmyynnin tukeen.\n– Valaistus-ja sähkösuunnittelijoiden tuki- ja koulutus Greenled valaisimet.\n– Asiantuntijana hoidat myynnin tukena suurimpia ja vaativimpia valaistuskohteita valtakunnallisesti\n– Projektisuunnitelmat ja tarjouslaskenta\n– Energiakartoitukset (mittaukset)\n– Asiakkaiden myyntitavoitteiden toteutuminen\n– Myynnin tekninen tuki\n– Valaistus- ja sähköalan tuntemus.\n– Laaja verkosto katsotaan eduksi.\n– Alan suunnitteluohjelmien osaaminen\n– Projektimyynnin kokemus\n– Hyvät kanssakäymisen taidot\n– Englanninkielen sujuva osaaminen (katsotaan eduksi)\n– Huipputuotteet ja ohjausjärjestelmät\n– Kilpailukykyisen palkkausmallin\n– Vakituista työsuhdetta tulevaisuuden alalla ja yrityksessä.\n– Intohimoisen ja luovan ilmapiirin\nTarpeemme on kahdelle alan ammattilaiselle.\nLisätietoja ja kysymykset Vesa Vähänen, vesa.vahanen@greenled.fi puh. 050-400 5671 www.greenled.fi. Hae tehtävää mahdollisimman pian, paikat täytetään heti. Työt voidaan aloittaa heti tai viimeistään 1.1.2014. Sijaintipaikkasi voi olla Uusimaa tai Pirkanmaa. Työhakemukset palkkatoiveineen, osoitteeseen vesa.vahanen@greenled.fi ja liitä cv:si hakemukseen. Lisätiedot yrityksestä: www.greenled.fi\nValaistusratkaisujen projektimyyjä (KT Interior Oy)\nJulkaistu 3.9.2013 7.11.2018\nKT Interior Oy tuo maahan, myy ja markkinoi laadukkaita valaistusratkaisuja julkisiin tiloihin. Tunnetuimmat tuotemerkkimme ovat REGENT, SCHMITZ, WILA, BAULMANN, BLOND ja ES-SYSTEM. Toimintamme on arvostettua yli 70 vuoden ajalta.\nEtsimme nyt Helsingin Lauttasaareen\nvastaamaan valaisinprojektimyynnistä b to b asiakkaille, sähkösuunnittelijoille ja arkkitehdeille. Olet positiivinen ja ymmärrät hyvän asiakaspalvelun sisällön ja sinulla on halu toimia sen mukaisesti yhteistyössä myyntitiimimme kanssa. Työskentelet pitkäjänteisesti ja tavoitteellisesti. Sinulla on jo aikaisempaa kokemusta valaistus- ja/tai myyntitehtävistä ja tunnet valaistustekniikkaa. Tulet toimeen englanninkielellä. Koulutuksesi on tekninen tai kaupallinen ja haluat edelleen kehittää osaamisasi.\nMikäli yllä kuvatut ominaisuudet sopivat Sinuun – olet etsimämme henkilö! Tarjoamme mielenkiintoisen työn tunnettujen ja arvostettujen valaisinvalmistajien parissa, jossa voit kehittää itseäsi valaistuksen asiantuntijana ja asiantuntijamyyjänä.\nLähetä vapaamuotoinen hakemus palkkatoivomuksineen 4.10.2013 mennessä:\nKT Interior Oy, PL 37, 00211 HELSINKI tai sähköpostilla: timo.neuvonen@ktinterior.fi.\nKey Account Manager/Business Development manager – Urakoitsijat ja sähkötukkuliikkeet (Philips)\nJulkaistu 27.8.2013 7.11.2018\nPhilips on markkinajohtaja valaistuksen saralla ja keskittyy erityisesti energiatehokkaisiin ratkaisuihin. Sähkövalaistus vastaa maailmanlaajuisesti 19 prosenttia kaikesta sähkönkulutuksesta, joten energiatehokkaiden ratkaisujen käyttö vähentää huomattavasti energiankulutusta ja haitallisia hiilidioksidipäästöjä.\nPhilips tarjoaa edistyneitä energiatehokkaita ratkaisuja kaikille segmenteille: katuvalaistukseen, toimisto- ja teollisuusympäristöihin, sairaaloihin ja koteihin. Philips on myös johtavassa asemassa tulevaisuuden sovelluksissa uusien ja kiinnostavien valaistusratkaisujen ja -tekniikoiden ansiosta. Näihin lukeutuu esimerkiksi LED-tekniikka, joka energiatehokkuutensa lisäksi tarjoaa merkittävää hyötyä etuja ja lukemattomia uusia ratkaisuja, jotka eivät ole aikaisemmin olleet mahdollisia. Philips Lighting työllistää noin 50 000 ihmistä ympäri maailmaa.\nLighting Business Highlights\nKey Account Manager/Business Development manager – Urakoitsijat ja sähkötukkuliikkeet\nJos olet innostunut ja kiinnostunut tulemaan mukaan tiimiimme, joka työskentelee maailman johtavana terveydenhuolto-, valaistus- ja lifestyle-ratkaisujen tarjoajana, voit olla etsimämme henkilö Key Account Managerin/Business Development managerin tehtävään Philipsillä.\nPhilipsin Key Account Managerina / Business Development Managerina vastaat valaistusratkaisujen myynnistä/kehittämisestä urakoitsijoille ja tukkuliikkeekeille. Toimit tiimissä, jossa arvostamme oma-aloitteisuutta, luovuutta sekä määrätietoista, mutta rentoa tekemisen meininkiä. Tehtävässä valmistelet ja toteutat asiakkuussuunnitelmia ja teet töitä päästäksesi tiimisi tavoitteisiin. Luot ja ylläpidät suhteita sekä sisäisten että ulkoisten sidosryhmien kanssa.\nOdotamme sinulta vankkaa kokemusta myynnistä sekä laajaa kontaktipintaa urakoitsijamarkkinoilla. Sinulla on myös kokemusta ratkaisumyynnistä ja projektien hallinta ei ole sinulle vierasta. Olet ulospäin suuntautunut ja vuorovaikutustilanteet antavat sinulle lisäenergiaa. Arvostamme myös valaistusalan tuntemusta sekä esiintymiskykyä ja –halua.\nPhilipsin konsernikieli on englanti, joten englanninkielen hallitseminen on ehdoton edellytys. MS Office-järjestelmien käyttö on sinulle tuttua ja SAP-järjestelmän käyttökokemuksesta on hyötyä tehtävän hoitamisessa. Toivomme sinulta lisäksi vahvaa tiimityöskentelytaitoa, avoimuutta sekä innostuneisuutta tehtävän hoitamiseen.\nTarjoamme sinulle mielenkiintoisia ja haasteellisia tehtäviä nuorekkaassa ja ammattitaitoisessa työyhteisössä innovatiivisten ratkaisujen parissa. Philips tarjoaa inspiroivat työskentelyolosuhteet, hyvät työsuhde-edut, joustavat työskentelytavat sekä huolehtii henkilöstön hyvinvoinnista. Työpaikka sijaitsee ensisijaisesti Vantaalla Veromiehen alueella hyvien liikenneyhteyksien varrella.\nTäytä hakemus osoitteessa www.philips.fi/about/careers 13.9.2013 mennessä (job number 048769).\nLisätietoja tehtävästä antaa Ari Torikka, puh. +358 40 6876365\nRoyal Philips Electronics on kansainvälinen terveydenhuolto- ja hyvinvointiratkaisujen tarjoaja, joka keskittyy parantamaan ihmisten jokapäiväistä hyvinvointia ajankohtaisten innovaatioiden avulla. Maailman johtavana terveydenhuolto-, valaistus- ja lifestyle-ratkaisujen tarjoajana Philips yhdistää tuotteissaan teknologian ja muotoilun asiakaslähtöisesti sekä toimii tavaramerkkilupauksensa ”sense and simplicity” mukaisesti.\nPääkonttori sijaitsee Alankomaissa, ja Philipsillä on 122 000 työntekijää yhteensä yli 100 maassa. Vuonna 2011 yritys saavutti 22,6 miljardin euron liikevaihdon ja se on markkinajohtaja niin lääketieteellisen sydän, akuutti- ja kotihoitolaitteiston kuin energiatehokkaiden valaistusratkaisujen ja lifestyle- ja hyvinvointituotteidenkin alalla. Tämän lisäksi Philips on vahvassa johtavassa asemassa kannettavien ääni- ja videotuotteiden, miesten parranajo- ja karvanpoistotuotteiden, sekä hammashoitotuotteiden tarjoajana.\nBusiness Development Manager – indoor lighting, Philips\nJulkaistu 20.5.2013 7.11.2018\nRoyal Philips Electronics on kansainvälinen terveydenhuolto- ja hyvinvointiratkaisujen tarjoaja, joka keskittyy parantamaan ihmisten jokapäiväistä hyvinvointia ajankohtaisten innovaatioiden avulla. Maailman johtavana terveydenhuolto-, valaistus- ja lifestyle-ratkaisujen tarjoajana Philips yhdistää tuotteissaan teknologian ja muotoilun asiakaslähtöisesti.\nPääkonttori sijaitsee Alankomaissa, ja Philipsillä on yli 100 000 työntekijää yhteensä yli 100 maassa. Vuonna 2012 yritys saavutti 24,8 miljardin euron liikevaihdon ja se on markkinajohtaja niin lääketieteellisen sydän, akuutti- ja kotihoitolaitteiston kuin energiatehokkaiden valaistusratkaisujen ja lifestyle- ja hyvinvointituotteidenkin alalla. Tämän lisäksi Philips on vahvassa johtavassa asemassa kannettavien ääni- ja videotuotteiden, miesten parranajo- ja karvanpoistotuotteiden, sekä hammashoitotuotteiden tarjoajana.\nBusiness Development Manager – Indoor Lighting\nJos olet innostunut ja kiinnostunut tulemaan mukaan tiimiimme, joka työskentelee maailman johtavana terveydenhuolto-, valaistus- ja lifestyle-ratkaisujen tarjoajana, voit olla etsimämme henkilö Business Development Managerin tehtävään Philipsillä.\nPhilipsin Business Development Managerina vastaat sisävalaistusratkaisujen myynnistä ja sen kehittämisestä. Toimit pohjoismaisessa tiimissä, jossa arvostamme oma-aloitteisuutta, luovuutta sekä määrätietoista, mutta rentoa tekemisen meininkiä. Tehtävässä valmistelet ja toteutat asiakkuussuunnitelmia ja teet töitä päästäksesi segmentin tavoitteisiin. Luot ja ylläpidät suhteita sekä sisäisten, että ulkoisten sidosryhmien kanssa sekä Suomessa, että muissa pohjoismaissa.\nOdotamme sinulta vankkaa kokemusta ja näkemystä valaistusmyynnistä sekä kontaktipintaa niin teollisuus-, toimisto- kuin myymälävalaistus segmenteistä. Sinulla on hyvät projektinhallintataidot ja työskentelet mielelläsi kaupallisessa ympäristössä osana kansainvälistä asiantuntijatiimiä. Olet tottunut tekemään töitä virtuaaliorganisaatiossa, jossa toiminnot ovat jaettu eri pohjoismaihin. Olet ulospäin suuntautunut ja vuorovaikutustilanteet antavat sinulle lisäenergiaa. Arvostamme myös esiintymiskykyä ja –halua.\nPhilipsin konsernikieli on englanti, joten englanninkielen sujuva kirjallinen ja suullinen hallitseminen on ehdoton edellytys. Toivomme sinulta lisäksi vahvaa tiimityöskentelytaitoa, avoimuutta sekä innostuneisuutta tehtävän hoitamiseen. Odotamme, että sinulla on tehtävään soveltuva korkeakoulututkinto.\nTarjoamme sinulle mielenkiintoisia ja haasteellisia tehtäviä nuorekkaassa ja ammattitaitoisessa työyhteisössä innovatiivisten ratkaisujen parissa. Philips tarjoaa inspiroivat työskentelyolosuhteet, hyvät työsuhde-edut, joustavat työskentelytavat sekä huolehtii henkilöstön hyvinvoinnista. Työpaikka sijaitsee Vantaalla Veromiehen alueella hyvien liikenneyhteyksien varrella.\nTäytä englanninkielinen hakemus osoitteessa www.philips.fi/about/careers 31.05.2013 mennessä (job number 042053).\nLisätietoja tehtävästä antaa Daniel Jenkins, puh. +358 50 331 4114 To 23.05 klo 09:00-10:00 tai Pe 27.05 klo 15:00-16:00.\nLOCAL REPRESENTATIVE (ADHORNA PREFABRICACIÓN, S.A.)\nJulkaistu 10.5.2013 7.11.2018\nADHORNA (SPAIN) www.adhorna.es specializing in the engineering, manufacture and sale of glass-fibre reinforced polyester poles for exterior lighting needs an agent/representative for the Scandinavian market. ADHORNA’s GRP poles are qualified in the SELLICAH Nordic Utility System and in the TRANSQ Scandinavian Transport Utilities.\nAvda. Iparraguirre, 102 A\n48940 LEIOA (VIZCAYA) SPAIN\nT. +34 94 480 64 84\nMyyntipäällikkö tekniseen ratkaisumyyntiin, Tepcomp Oy, Turku\nJulkaistu 25.3.2013 7.11.2018\nSinulla on ainutlaatuinen mahdollisuus päästä mukaan viemään eteenpäin uusimpia LED-ratkaisuja. Tulet toimimaan LED-valaistusratkaisujen myynnissä läheisessä yhteistyössä tuotekehityksen kanssa.\nOlet etsimämme henkilö, kun olet ulospäinsuuntautunut, innovatiivinen ja teknisesti lahjakas DI tai insinööri. Sinulla on taustaa elektroniikasta, valaistuksesta, pystyt ymmärtämään asiakkaan tarpeita ja tarjoamaan niihin ratkaisuja.\nOdotamme sinulta sitoutuneisuutta, tavoitteellisuutta, oma-aloitteisuutta sekä tiimityötaitoja. Suomen kielen lisäksi toivomme sinulta englannin ja ruotsin kielen taitoa.\nYhteystiedot: Lisätietoja antaa toimitusjohtaja Pekka Leppälä, puh. 040 722 2485 pekka.leppala@tepcomp.fi\nTyöpaikan osoite: Kaurakatu 46, 20740 TURKU\nHaku päättyy: 08.04.2013\nJätä hakemus: Lähetä meille hakemuksesi palkkatoiveineen 8.4.2013 mennessä. Hakemukset: pekka.leppala@tepcomp.\nJulkaistu 21.3.2013 7.11.2018\nTapahtuma 1: Suomen Valoteknillisen Seuran vuosikokous ja vuosikokouslounas (klo 11-13)\nHavells Sylvania Road Show 2013\nJulkaistu 6.3.2013 7.11.2018\nHavells Sylvania Finland kiertää taas Suomea uuden valaistusnäyttelyn kanssa. Tule tutustumaan LED-valaistuksen viimeisimpään tekniikkaan ja vaikuttavimpaan muotokieleen. Ohessa kevään 2013 paikkakunnat.\nIlmoittaudu info.fi@havells-sylvania.com ja kerro, mihin tapahtumaan osallistut.\nTiistai 12.03.2013 klo 14.00-19.00 Cumulus Koskikatu\nTorstai 14.03.2013 klo 14.00-19.00 Pääpostitalo\nKeskiviikko 20.03.2013 klo 14.00-19.00 Holiday Inn\nMYYNTIPÄÄLLIKKÖ, Havells Sylvania Finland Oy\nJulkaistu 24.2.2013 7.11.2018\nHavells Sylvania- yhtiö on maailmanlaajuinen sähkö- ja valaistusalan konserni, joka on yksi suurimmista toimijoista maailmassa. Yhtiön liikevaihto vuonna 2012 saavutti 1,3 miljardia dollaria. Globaali pääkonttorimme sijaitsee Intian Delhissä ja Euroopan pääkonttorimme Lontoossa. Havells Sylvania- yhtiön palveluksessa työskentelee yli 8000 alan ammattilaista 52 eri maassa. Tunnetut ja korkealle arvostetut tuotemerkkimme ovat; Lumiance, Sylvania ja Concord. Suomen yhtiön konttori sijaitsee Helsingin Kurkimäessä.\nTutustu tarkemmin yritykseemme www.sylvania.fi ja www.havells-sylvania.com\nVastaat valaisin- ja valonlähdemyynnin kehittämisestä yhteistyössä toimitusjohtajan ja aluemyyntipäälliköiden kanssa.\nToimit aluemyyntipäälliköiden operatiivisena esimiehenä ja toteutat yhtiön asettamaa strategiaa.\nMyyntipäällikkö on vahvasti mukana myös markkinointisuunnittelussa ja valvoo sen toteuttamista yhdessä toimitusjohtajan kanssa. Olet yhteyshenkilö sähkötukkuliikkeisiin sekä toimit tarvittaessa tehokkaasti myös suunnittelijakentässä.\nOlet etsimämme henkilö, mikäli Sinulla on valaisin- tai sähkötoimialan tuntemusta. Lisäksi odotamme etsimältämme henkilöltä\nMS Office – työvälineiden hyvää hallintaa\nJärjestelmällisyyttä, organisointikykyä ja määrätietoisuutta\nTeknistä tai kaupallista koulusta\nSelviydyt myös englannin kielellä\nTarjoamme sinulle paikan kansainvälisessä menestyvässä yrityksessä laadukkaiden tuotteiden parissa.\nToimitusjohtaja Tommi Erviö vastaa tiedusteluihin p. 040 555 9855 tai sähköpostilla tommi.ervio@havells-sylvania.com\nLähetä hakemuksesi palkkatoivomuksineen sähköpostilla osoitteella tommi.ervio@havells-sylvania.com\nPROJEKTIMYYJÄ, iGuzzini Finland & Baltic Oy\nJulkaistu 8.2.2013 7.11.2018\nLähes 1200 ihmistä työllistävä ja 200 miljoonan euron liikevaihdon vuonna 2011 tehnyt iGuzzini Illuminazione Spa on Euroopan johtavia arkkitehtuurivalaisinvalmistajia. Konsernilla on oma tytäryhtiö 16 maassa ja jälleenmyyjiä 72 maassa ympäri maailman. Pääkonttori, tehdas ja kehitys- sekä tutkimusyksikkö sijaitsevat Adrianmeren rannalla Italian Recanatissa. Suomen tytäryhtiö Helsingin Vallilassa on vastuussa konsernin tuotteiden markkinoinnista ja myynnistä Suomen lisäksi Baltian maissa ja Luoteis-Venäjällä. Toimintamme kasvaessa haemme organisaatioomme:\nProjektimyyjänä asiakaskohderyhmäsi muodostuu sähkösuunnittelijoista sekä sähköurakoitsija- ja sähkötukkuliikkeistä. Toimenkuva edellyttää matkustusvalmiutta ja aktiivista sekä oma-aloitteista yhteydenpitoa asiakkaisiimme Suomessa. Hyvä englannin kielen osaaminen edesauttaa tuotteiden teknisten ominaisuuksien omaksumisessa ja kommunikoinnissa Italian pääkonttorin kanssa. Toimit valaistustiimissä vastaten omalta osaltasi uusien projektien käynnistämisestä, valvonnasta sekä loppuunsaattamisesta, yhteistyössä muun tiimin ja asiakkaidemme kanssa. Sinulla on tekninen tai kaupallinen koulutus. Sähkö- ja valaistusalan tuntemus lasketaan eduksesi.\nKerro itsestäsi, osaamisestasi ja työtaustasi hakemuksessa ja lähetä se ansioluetteloineen sekä palkkatoivomuksineen, sähköisesti toimitusjohtaja Tommi Reijolalle, tommi.reijola@iguzzini.fi.\nTietoja yrityksestämme löydät lisää osoitteista www.iguzzini.fi ja www.iguzzini.com\nVALAISTUSSUUNNITTELIJA, LiCon-AT Oy\nValaistussuunnittelun perusasiat hallussa ja asenne kohdallaan?\nTehtäviisi kuuluvat tie- ja ulkovalaistussuunnitteluun liittyvät työt.\nKoulutuksesi esim. sähköinsinööri AMK, DI.\nOsaat mm. CADS ja valaistuksen mitoituksen ohjelmistot.\nKokemus rakennuttamistehtävistä ja valvonnasta eduksi.\nLisätiedot ja ja hakuohjeet www.licon-at.fi\nHakemukset 29.3.2013 mennessä\nJulkaistu 8.1.2013 7.11.2018\nSuomen Valoteknillinen Seura ja Metropolia Ammattikorkeakoulu käynnistävät yhteistyössä uusimuotoisen valaistuskoulutuksen vuonna 2013 viikoilla 3-10. Valoakatemia-nimellä alkava koulutus sisältää koulutusjaksot:\n5. Tentit ja seminaarit sisä- ja ulkovalaistuksesta\nKurssiohjelma, hinnat ja tarkemmat tiedot (pdf)


Dagmar kouluttaa: Digimarkkinointikoulutus - Dagmar\nDagmar kouluttaa: Digimarkkinointikoulutus\nKeväällä käynnistetty Digiauktorisointikoulutus järjestetään taas loka–marraskuussa. Ensimmäisellä lukukaudella mukana oli 35 markkinoinnin ammattilaista, jotka saivat vankan perustietopaketin lisäksi runsaasti ideoita ja käytännön työkaluja digimarkkinointinsa tueksi.\nKestävä perusta digimarkkinoinnin kehittämiseen\nKoulutus tapahtuu kuuden aamupäivän sarjana. Kukin koulutus keskittyy syväluotaamaan tiettyä digitaalisen markkinoinnin osa-aluetta lukuisin case-esimerkein.\nOsallistujat saavat kattavan ymmärryksen siitä, milloin, miksi, mitkä ja miten digikeinot taipuvat vastaamaan yrityksen tavoitteisiin. Teemoina käsitellään muun muassa sosiaalista mediaa, tulospohjaista mainontaa, löydettävyyttä hakukoneissa ja webanalytiikkaa.\nPalautekyselyn mukaan kevään kurssilaiset olivat erityisen tyytyväisiä kouluttajien korkeaan ammattitaitoon sekä konkreettiseen ja käytännönläheiseen otteeseen. Ideoiden lisäksi koulutuksesta saa mittavan, työkalumaisen koulutusmateriaalin.\nKiinnostuitko? Ota yhteyttä, niin saat lisätietoja ohjelmasta ja hinnasta: nina.almi (at) dagmar.fi


Huuhkajien Paulus Arajuuri ei tiedä vielä uutta osoitettaan – otteluruuhkassa painivan Brøndbyn tukipilari ei lähde aliarvioimaan Interiä | Yle Urheilu | yle.fi\n18.7.2019 klo 08.07\nPaulus Arajuuri odottaa jo innolla seuraavia maajoukkuepelejä.Tomi Hänninen\nTURKU. Brøndbyn suomalaistoppari Paulus Arajuuri on hyvällä tuulella. Kööpenhaminalaisjoukkue pelaa peräti neljä ottelua kahden viikon sisällä, mutta tiivis pelitahti ei puolustajaa häiritse.\nEurooppa-liigan ensimmäisen karsintakierroksen avausosa turkulaisseura FC Interiä vastaan päättyi selvänumeroiseen 4–1-kotivoittoon. Viime viikonloppuna käynnistynyt Tanskan Superliiga alkoi niin ikään kolmen maalin voitolla.\nNyt edessä on ratkaiseva osaottelu Turussa eikä Arajuuri lähde millään muotoa aliarvioimaan torstai-illan vastustajaa.\n– Olemme valmistautuneet Interiä vastaan normaalilla kaavalla. Olemme nyt kovassa otteluruuhkassa, kun seuraava koitos häämöttää jo sunnuntaina. Olemme yrittäneet palautua mahdollisimman hyvin ja katsoneet klippejä ottelua varten, Arajuuri kertoo.\nBröndbyn ,Paulus Arajuuri tähtää urallaan eteenpäin.AOP\nKolmen maalin johtoasema ei ole saanut Brøndbyn miehistöä kylläiseksi. Joukkueen sisällä tiedostetaan, että mikäli pelissä ei ole valmis, voi noutaja vielä tulla.\n– Ei tässä auta liiaksi miettiä edellistä ottelua. Meidän pitää pyrkiä vain hyvään suoritukseen ja sitä kautta hyvään tulokseen. Sen pitäisi sitten riittää. Missään nimessä ei ole varaa löysäillä, Arajuuri toteaa.\nArajuuren mukaan Eurooppa-liiga on tärkeä asia Brøndbylle. Menestyminen Euroopan kentillä tuo luonnollisesti rahavaroja, mutta muutoinkin pärjääminen ja lohkovaiheeseen yltäminen olisi suotavaa.\n– On se tärkeää. Brøndbyllä on suuret tavoitteet pelata Euroopassa. Näihin otteluihin pääseminen on aina minimitavoite joukkueelle, Arajuuri tuumaa.\nViime kausi oli Brøndbylle pettymys. Vaikka joukkue ylsi Eurooppa-liigan karsintoihin oikeutettavalle sijalle, oli neljäs tila kaikkea muuta kuin mitä joukkue tavoitteli. Brøndby vaihtoi valmentajaa ja peräsimeen tuli Tanskan alle 21-vuotiaiden maajoukkueesta Niels Frederiksen, jonka alku on ollut vakuuttava. Kahdesta ensimmäisestä ottelusta on tullut selkeänumeroinen voitto. Sarja-avauksessa Silkeborgia vastaan Arajuuri onnistui maalinteossa.\n– Ei paljon paremmin olisi kausi voinut lähteä liikkeelle. Enemmän lämmitti mieltä kuitenkin se, että saimme pidettyä nollan omissa ja täydet kolme pistettä, Arajuuri sanoo.\n– Valmentaja on päässyt hyvin sisään joukkueeseen ja kaksi ensimmäistä ottelua olemme pelanneet todella hyvää jalkapalloa. Lähdemme ehdottomasti parantamaan viime kaudesta ja taistelemaan liigan voitosta, keskuspuolustaja jatkaa.\nArajuuren sopimus Bröndbyn kanssa päättyy talvella. Tanskalaisseura on lähihistorian saatossa ollut suomalaispelaajille ponnahduslautana kovempiin ympyröihin. Lukas Hradecky siirtyi aiemmin Saksan Bundesliigaan ja Teemu Pukki Englannin Championshipin kärkijoukkueeseen, jossa tuloksena sarjanousu Valioliigaan.\nMiksei näin olisi myös Arajuuren kohdalla?\nPaulus Arajuuri kuuluu puolustuksen tukipilareihin niin seura- kuin maajoukkueessakin.Getty Images\n– Tosi vaikeaa vastata miten käy kohdallani, mutta mielenkiintoiset ajat ovat vielä edessä. Sopimusta on vielä jäljellä ja nyt on vain keskityttävä siihen. Ei ole varaa miettiä tulevia ilmansuuntia. En sulje pois mitään, hän sanoo.\nKansainvälisen jalkapallon siirtoikkuna on auki. Markkinoilla monet asiat tapahtuvat toisinaan nopeasti ja yllättäen, mutta Arajuuri ei lähde aprikoimaan sitä, olisiko hän mahdollinen kaupan kohde.\n– Jalkapallomaailmassa voi tapahtua mitä tahansa. Ainoa mihin voi itse vaikuttaa on, että pelaa mahdollisimman hyvin ja jatkaa voittamista, Arajuuri muotoilee.\nArajuuri on kuulunut jo muutaman vuoden ajan miesten A-maajoukkueen tukipilareihin. Käynnissä olevat EM-karsinnat ovat alkaneet Suomelta historiallisen hyvin. Kolme voittoa neljästä ensimmäisestä ottelusta pitävät Suomen lohkokakkosena ja kiinni historiallisessa arvokisapaikassa.\n– Olihan se kova temppu, kun Italia-tappion jälkeen voitimme Armenian vieraissa. Sen jälkeen tuli kaksi voittoa. Itseluottamus kasvaa ja pitää olla tosi tyytyväinen. Kyllähän niitä tulevia pelejä taas odottaa mielellään, Arajuuri sanoo.\nEM-karsinnat jatkuvat syyskuun alkupäivinä, kun Suomi pelaa kotiottelut Kreikkaa ja Italiaa vastaan.\n– Nälkä ja itseluottamus kasvavat koko ajan. En malta odottaa seuraavia pelejä.\nOlisivatko käynnissä olevat karsinnat ne, joista Suomi viimein pääsisi jalkapallon arvokisoihin?\n– Aika näyttää, Arajuuri hymähtää.


Yleistä Satakunnasta - Suomi24 Keskustelut\nLue aiheen Yleistä Satakunnasta keskusteluja. Katso, mitä muut ajattelevat, ja osallistu keskusteluun. Suomi24 - tuhansia aiheita.\nEikö Lavia ole Satakuntaa\nMissä on Lavia?P Yp hoi?...\nSiitäkö Säkylän kunnanjohtaja sai palkankorotuksen kun ei onnistunut junailemaan kunnan omistamaa tonttia puoleen hintaan kaverilleen ? Oliko tämä hyv...\nLammaisten Energia Oy rikkonut...\nLammaisten Energia Oy katkaisi sähköt eräältä henkilöltä 18.3.2014 sähköntoimituksen. Tätä ennen hänelle lähetettiin vakuusvaatimus 500e ja kun vaihto...\nKerro muistosi lalliksesta....\nParas ohrasato viiteen vuoteen\nEi tarvinnut kuivurissa kauaa seisottaa kunhan läpi päästi ja panelian k-kauppiaalle jo kelpasi!...\nTunteeko/tietääkö kukaan sellaista ihanaa naista kuin Jaana..asuu Köyliön kankaanpäässä? On 2 lasta ja ajelee Opel merkkisellä autolla....\nMikä tilanne on Euran uimahallin remontissa?...\nKuinkas lalliksen avausviikonloppu sujui....\nMitäs mieltä? Oikein\nVasemmiston kansanedustaja porilainen Anna Kontula kannustaa suomalaisia piilottelemaan paperittomia IL-TV:n Sensuroimaton Päivärinta -ohjelman uusi...\nKöyliön Ristolassa pizzabaariko suljetaan?\nTämmöisiä huhuja nyt kuulee... onko liian kallis vuokra vai asiakkaita ei käy tarpeeksi. Kyllä yrittäjän tarvitsee saada palkkaa, kun kuitenkin paikka...\nMissä karaokeillat Ristolan pizzeriassa?\nMiksi ne loppuuivat, eikö ollut tarpeeksi laulajia, vai mikä on, kun pitäjä lopetti, vai eikö kassaan tullut tarpeeksi rahaa karaokeiltoina, sekin ymm...\nHistoriallinen juttu Honkajoelle....\nSiikamaista käytöstä Merikarvialla\nMerikarvialla kunnan työnhaussa työhaastattelussa kysytään työnhakijalta, kuinka paljon sinun puolisosi tienaa? Kun haastateltava ei vastaa kysymyksee...\nMiten olette kokeneet olonne Eurassa?...\nJa harjavallan älkää ostako kortilla bensaa kyseisiltä jakajilta ainakaan kortilla koska lisä euroja pulittaa päivän päästä 0,99-1,99e siis kortilla ä...\nSäkylän Kalasataman myymälä joutuu lopettamaan toimintansa kiristyvien säännösten ja määräysten takia. Leppäsavun käyttö kalan kasvatuksessa kiellet...\nIlmainen moottoriurheilutapahtuma perheille Kpää\nVauhdin festivaali on meneillään Kankaanpäässä tänään la 11.08.2018. Kannattaa mennä katsomaan menoa (näytösajot ja muu), Paljon juttuja moottoriurhe...\nSatapaska nyyhkii: "Isä kertoo äidin joutuneen 11-vuotiaana avioliittoon maksuksi velasta – tällainen on Jyväskylästä haetun afgaaniperheen tarina" ...\nSähkönsiirto - miten sähkönsiirtomaksu määritellään?\nMiten voi olla mahdollista, että sähkölaskun erittelyssä sähkönsiirto maksu on jopa yli kaksinkertainen kulutuslaskuun verrattuna? Nyt tuntuu siltä,e...\nOnko Satakunnan Kansa koko maakunnan asialla?\nUutisoiko Satakunnan Kansa tasapuolisesti koko maakunnan asioista? Maakunnan menestykselle tasapuolisuus olisi hyvin tärkeää talouden ja kulttuurin s...